polyglot-tagger/wikipedia-language-snippets-filtered huggingface dataset:
ಆರ್ಕೀಡಿನ ಸುಗಂಧವು ಹೆಚ್ಚಾಗಿ ಪರಿಮಳದ್ರವ್ಯವನ್ನು ತಯಾರಿಸುವವರು ಅದರಲ್ಲಿರುವ ಶಕ್ತಿಶಾಲಿ ಪರಿಮಳ ದ್ರವ್ಯವನ್ನು ಗುರುತಿಸಲು ವಿಶ್ಲೇಷಣೆಗೆ ಒಳಗಾಗುತ್ತದೆ.
ಹೂವುಗಳ ಸೌಂದರ್ಯವನ್ನು ಕಂಡು ಆನಂದಿಸುವವರು ಅದರ ಕೃಷಿ ಮಾಡುತ್ತಾರೆ. ಹೆಚ್ಚಿನ ಕೃಷಿ ಮಾಡಲ್ಪಡುವ ಆರ್ಕೀಡುಗಳು ಉಷ್ಣ ಪ್ರದೇಶದವು. ಆದರೆ ಕೆಲವು ಶೀತಪ್ರದೇಶದಲ್ಲಿ ಬೆಳೆಯುವ ಆರ್ಕೀಡುಗಳು ಕೂಡ್ ಮಾರುಕಟ್ಟೆಯಲ್ಲಿ ಕಂಡು ಬರುತ್ತವೆ. ಸಮಶೀತೋಷ್ಣ ತಳಿಗಳಾದ ಒಫೈರೈಸ್, ಜೇನು ಆರ್ಕೀಡುಗಳು, ಗ್ಯಾಮ್ನಾಡೆನಿಯಾ, ಕೊನೊಪ್ಸಿಯಾ ಅನಾಕಾಂಪ್ಟಿಸ್ ಪಿರಾಮಿಡೈಲಿಸ್ ಮತ್ತು ಡಾಕ್ಟೈಲೊರ್ಝಾ ಇವುಗಳೂ ಕೂಡಾ ಮಾರುಕಟ್ಟೆಯಲ್ಲಿ ದೊರೆಯುತ್ತವೆ.
ಎಲ್ಲ ಪ್ರಕಾರಗಳ ಆರ್ಕೀಡುಗಳಿಗೆ ತಳಿಗಳ ಮತ್ತು ಸಂಗ್ರಾಹಕರಿಂದ ತುಂಬ ಬೇಡಿಕೆಯಿದೆ. ಹಾಗಾಗಿ ನೂರಾರು ಸೊಸೈಟಿಗಳು ಮತ್ತು ಕ್ಲಬ್ಬುಗಳು ಜಗತ್ತಿನಾದ್ಯಂತ ಸ್ಥಾಪಿಸಲಾಗಿವೆ. ಕೆಲವು ಸಣ್ಣ ಸಂಸ್ಥೆಗಳಾಗಿರಬಹುದು. ಉದಾಹರಣೆಗಾಗಿ ಸದರ್ ಲ್ಯಾಂಡ್ ಶೈರ್ ಆರ್ಕೀಡ್ ಸೊಸೈಟಿ, ಅಥವಾ ದೊಡ್ಡ ರಾಷ್ಟ್ರೀಯ ಮಟ್ಟದ ಅಮೇರಿಕನ್ ಆರ್ಕೀಡ್ ಸೊಸೈಟಿಯಂತಹ ಸಂಸ್ಥೆಗಳೂ ಇವೆ.
ವೆನಿಲಾ ವಿಶೇಷವಾಗಿ ಪ್ಲೆನಿಫೋಲಿಯಾದ ಒಣಗಿದಬೀಜದ ಬೀಜಕೋಶಗಳನ್ನ್ ವಾಣಿಜ್ಯಿಕವಾಗಿ ಬೇಕಿಂಗ್ ನಲ್ಲಿ, ಪರಿಮಳಕ್ಕಾಗಿ, ಪರಿಮಳ ದ್ರವ್ಯ ತಯಾರಿಕೆಯಲ್ಲಿ ಮತ್ತು ಸುಗಂಧ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ.
ನೆಲದಲ್ಲಿ ಬೆಳೆಯುವ ಆರ್ಕೀಡುಗಳ ನೆಲದಡಿಯ ಗಡ್ಡೆಯನು ಮುಖ್ಯವಾಗಿ ಆರ್ಕಿಸ್ ಮೆಸ್ಕ್ಯುಲಾ ನೇರಳೆ ಬಣ್ಣದ ಆರ್ಕೀಡ್ ಆಗಿದ್ದು, ಅದನ್ನು ಪುಡಿ ಹಿಟ್ಟು ಮಾಡಲಾಗುತ್ತದೆ ಮತ್ತು ಅದನ್ನು ಅಡುಗೆಗೆ ಉದಾಹರಣೆಗಾಗಿ ಬಿಸಿ ಟೀ, ಕಾಫಿ, ಬಿಯರ್ ಲೆಮನೇಡ್ ಪಾನೀಯಗಳಲ್ಲಿ ಅರ್ಕೀಡ್ ಒಣ್ಗಿದ ಗೆಡ್ಡೆಗಳಿಂದ ಮಾಡಿದ ಅಡುಗೆಯಲ್ಲಿ ಬಳಸುವ ಪುಷ್ಟಿಕರವಾದ ಹಿಟ್ಟನ್ನು ಬಳಸಲಾಗುತ್ತದೆ. ಜ್ಯುಮೆಲ್ಲಿಯಾ ಆರ್ಕೀಡಿನ ಒಣಗಿದ ಎಲೆಗಳನ್ನು ರಮ್ ಗೆ ಪರಿಮಳ ಬರಲು ಉಪಯೋಗಿಸಲ್ಪಡುತ್ತದೆ. ಕೆಲವು ಸತ್ತ ಯಾ ಕೊಳೆತ ಜೈವಿಕ ಪದಾರ್ಥದಿಂದ ಜೀವಿಸುವ ಆರ್ಕೀಡ್ ತಳಿಗಳ ಗುಂಪು 'ಗ್ಯಾಸ್ಟ್ರೋಡಿಯಾ' ವು ಬಟಾಟೆಯಂತಹ ಗಡ್ಡೆಗಳನ್ನು ಉತ್ಪಾದಿಸುತ್ತವೆ. ಮತ್ತು ಆಸ್ಟ್ರೇಲಿಯಾದ ಮೂಲ ನಿವಾಸಿಗಳು ಸೇವಿಸುತ್ತಿದ್ದರು. ಮತ್ತು ಇದನ್ನು ಯಶಸ್ವಿಯಾಗಿ ಕೃಷಿ ಮಾಡಬಹುದು. ವಿಶೇಷವಾಗಿ 'ಗ್ಯಾಸ್ಟ್ರೋಡಿಯಾ ಸೆಸಮೋಯಿಡೆಸ್' ಅವುಗಳ ಕಾಡು ತಳಿಗಳು ಇನೂ ಇವೆ. ಆದಿ ಮೂಲ ನೆಲೆಸು ಸ್ಥಳಗಳಲ್ಲಿ ಕಂಡು ಬರುವುದು. ಆಸ್ಟ್ರೇಲಿಯಾದಲ್ಲಿರುವ ಕ್ಯು-ರಿಂಗ್-ಗೈ ಬೇಸ್ ನ್ಯಾಶನಲ್ ಪಾರ್ಕಿನಲ್ಲಿ ಇದನ್ನುಕಾಣಬಹುದು. ಆದಿವಾಸಿಗಳು ಆ ಸಸ್ಯವನ್ನು, ಸಸ್ಯದ ಸಸ್ಯದ ಸ್ವಾಭಾವಿಕ ನೆಲೆಯಲ್ಲಿ ಅದರ ಗೆಡ್ಡೆಯ ಪರೆಇಮಳವನ್ನು ಗುರುತಿಸಿದ ನಂತರ ಪತ್ತೆ ಮಾಡಿದರು.
ಎಲ್ಲ ಆರ್ಕೀಡ್ ಗಳು ನಿರಂತರ ಬೀಜಗಳು ಯಾ ಹೂಗಳನ್ನು ಬಿಡುವ ಸಸ್ಯ. ಅವುಗಳಿಗೆ ಯಾವುದೇ ಶಾಶ್ವತ ಕೊಂಬೆಗಳು ಬೆಳೆದಿರುವ ರಚನೆ ಇರುವುದಿಲ್ಲ. ಮತ್ತು ಅವುಗಳು ಎರಡು ಬಗೆಯ ವಿನ್ಯಾಸಗಳಲ್ಲಿ ಬೆಳೆಯಲು ಸಾಧ್ಯ.
ಒಂದೇ ಕಾಂಡವಾಗಿ ಬೆಳೆಯುವಂತಹದು; ಶಾಖೆಯ ಏಕಾಂಗಿ ಕುಡಿಯಿಂದ ಬೆಳೆಯುತ್ತದೆ. ಪ್ರತಿ ವರ್ಷ ಎಲೆಗಳ ಸೇರ್ಪಡೆಯು ಸಸ್ಯದ ಶಿಖರದಿಂದ ಆಗುತ್ತದೆ. ಮತ್ತು ಕುಡಿಯು ಆ ಪ್ರಕಾರವಾಗಿ ಉದ್ದಕ್ಕೆ ಬೆಳೆಯುತ್ತ ಹೋಗುತ್ತದೆ. ಈ ಏಕಮುಖಿ ಆರ್ಕೀಡ್ ಗಳ ಕುಡಿಯು ಹಲವಾರು ಮೀಟರ್ ಗಳಷ್ಟು ಉದ್ದಕ್ಕೆ ಬೆಳೆಯುತ್ತದೆ. ಅವುಗಳಲ್ಲಿ ವಂದಾ ಮತ್ತು ವೆನಿಲಾ ಆ ಜಾತಿಯವು.
ಕಾಂಡವಾಗಿ ಬೆಳೆಯುವ ಆರ್ಕೀಡ್: ಈ ಆರ್ಕೀಡ್ ಗೆ ಎದುರಿಗೆ ಅತಿ ಹೊಸ ಬೆಳವಣಿಗೆ ಮತ್ತು ಹಿಂದೆ ಅತಿ ಹಳೆಯ ಬೆಳವಣಿಗೆ ಕಾಣುತ್ತದೆ. ಸಸ್ಯವು ಪಕ್ಕಕ್ಕಿರುವ ಚಿಗುರುಗಳ ಸರಣಿಗಳನ್ನು ಉತ್ಪಾದಿಸುತ್ತವೆ. ಆ ಚಿಗುರುಗಳು ನಿಶ್ಚಿತ ಆಕಾರಕ್ಕೆ ಬೆಳೆಯುತ್ತವೆ ಹೂವನ್ನು ಅರಳಿಸುತ್ತವೆ ಮತ್ತೆ ಬೆಳವಣಿಗೆ ನಿಂತು ಬಿಡುತ್ತದೆ. ಅದರ ಜಾಗದಲ್ಲಿ ಬೇರೊಂದು ಚಿಗುರು ಉಂಟಾಗುತ್ತದೆ. ಕಾಂಡವಾಗಿ ಬೆಳೆಯುವ ಆರ್ಕೀಡ್ ಗಳು ಪಾರ್ಶ್ವಕ್ಕೆ ಬೆಳೆಯುತ್ತವೆ.ವಿನಹ ಲಂಬವಾಗಿ ಬೆಳೆಯುವುದಿಲ್ಲ. ಅವುಗಳ ಆಧಾರದ ಮೇಲ್ಮೈಯನ್ನು ಅನುಸರಿಸಿ ಪಾರ್ಶ್ವಕ್ಕೆ ಬೆಳೆಯುತ್ತವೆ. ಬೆಳವಣಿಗೆ ಹೊಸ ಎಲೆಗಳಿಂದ ಮುಂದುವರಿಯುತ್ತದೆ. ಹೊಸ ಎಲೆಗಳು ಅವುಗಳದೇ ಎಲೆಗಳನ್ನು ಮತ್ತು ಬೇರುಗಳೊಂದಿಗೆ ಹಿಂದಿನ ವರ್ಷದ
ಗಿಡದಿಂದ ಅಥವಾ ಮುಂದಿನ ಗಿಡಗಳಿಂದ ಚಿಗುರಿ ಬೆಳವಣಿಗೆ ಮುಂದುವರಿಯುತ್ತದೆ. ಕ್ಯಾಟ್ಲಿಯಾ ಈ ಪ್ರಕಾರದ ಆರ್ಕೀಡ್ ಆಗಿದೆ. ಪಾರ್ಶ್ವವಾಗಿ ಬೆಳೆಯುವ ಆರ್ಕೀಡುಗಳು ಕಣ್ಣಿಗೆ ಕಾಣುವಂತಹ ಮಿಥ್ಯಾ ಗಡ್ಡೆಗಳನ್ನು ಹೊಂದಿರುತ್ತವೆ. ಆ ಮಿಥ್ಯಾ ಬಲ್ಬುಗಳು ತುದಿಯಗುಂಟ ಬಳ್ಳಿಯಂತೆ ಬೆಳೆಯುತ್ತವೆ. ಅಥವಾ ನೆಲದ ಸ್ವಲ್ಪ ಅಡಿಯಲ್ಲಿ ಮಣ್ಣಿನಲ್ಲಿ ಬೆಳೆಯುತ್ತವೆ.
ಭೂಮಿಯಮೇಲಿನ ಅರ್ಕೀಡುಗಳು ನೆಲದ ಒಳಗಡೆ ಉದ್ದಕ್ಕೂ ಹರಿಯುತ್ತ ತಾಳಿನ ಉದ್ದಕ್ಕೂ ಬೇರು ಬಿಡುವ ಕಾಂಡವಾಗಿರಬಹುದು ಅಥವಾ ನೆಲದೊಳಗಿನ ಗೆಡ್ಡೆಯಂತಹ ಕಾಂಡ ಭಾಗದ ರೂಪ ಹೊಂದಿರಬಹುದು. ಅಥವಾ ನೆಲದಡಿಯ ದುಂಡಗಾದ ಬೇರಿನ ರೂಪವನ್ನು ತಾಳಬಹುದು.
ಕೆಲವು ಪಾರ್ಶ್ವ ಬೆಳೆಯುವ ಆರ್ಕೀಡ್ ಗಳಾದ ಆರ್ಕೀಸ್ ಮತ್ತು ಒಫ್ರೈಸ್ ಗಳಿಗೆ ಭೂಮಿಯ ಮೇಲ್ಮೈಯಡಿಯಲ್ಲಿನ ಎರಡು ಗೆಡ್ಡೆ ಬೇರುಗಳನ್ನು ಹೊಂದಿರುತ್ತವೆ. ಒಂದನ್ನು ಆಹಾರವಾಗಿ ಬಳಸಲಾಗುತ್ತದೆ. ಚಳಿಗಾಲದ ಅವಧಿಗೆಂದು ಕಾದಿರಿಸಲಾಗುವುದು. ಇತರ ಆರ್ಕೀಡ್ ಬೆಳವಣಿಗೆಗೆ ಒದಗಿಸಲು ಉಪಯೋಗಿಸಲಾಗುತ್ತವೆ. ಆ ಉಳಿದ ಆರ್ಕೀಡ್ ಗಳ ಬೆಳವಣಿಗೆ ಕಣ್ಣಿಗೆ ಕಾಣುವಂಥದ್ದಾಗಿರುತ್ತದೆ.
ಉಷ್ಣ ಮತ್ತು ಆರ್ದ್ರ ಹವಾಮನಗಳಲ್ಲಿ ಹಲವು ಭೂಮಿಯಡಿಯ ಆರ್ಕೀಡ್ ಗಳಿಗೆ ಮಿಥ್ಯಾ ಬಲ್ಬುಗಳ ಅಗತ್ಯವಿರುವುದಿಲ್ಲ.
ಎಫಿಫೈಟಿಕ್ ಆರ್ಕೀಡ್ ಗಳಿಗೆ ನೆಲದಲ್ಲೋ, ನೀರಿನಲ್ಲೋ ಆಗಿರದ ಗಾಳಿಯಲ್ಲಿ ಬೆಳೆದ ಬೇರುಗಳನ್ನು ಹೊಂದಿರುತ್ತವೆ. ಕೆಲವೊಮ್ಮೆ ಆ ಬೇರುಗಳು ಹಲವಾರು ಮೀಟರ್ ಗಳಷ್ಟು ಉದ್ದವಿರುತ್ತವೆ. ಉಳಿದ ಹಳೆಯ ಬೇರುಗಳ ಭಾಗದಲ್ಲಿ ಒಂದು ಪರಿವರ್ತಿತ ಸ್ಪೊಂಜಿನಂತಹ ನಿಜತೊಗಟೆ ಅಥವಾ ಎಳೆಯ ಸಸ್ಯಗಳ ಹೊರಪೊರೆಯೊಳಗಣ ಭಾಗವಾದ ವೆಲೆಮನ್ ಎಂಬುದನ್ನು ಹೊಂದಿರುತ್ತದೆ. ಅದು ಆರ್ದ್ರತೆಯನ್ನು ಹೀರಿಕೊಳ್ಳುವ ಕೆಲಸವನ್ನ್ಯು ಮಾಡುತ್ತದೆ. ಅದು ಸತ್ತ ಕೋಶಗಳಿಂದ ಮಾಡಲ್ಪಟ್ಟಿರುತ್ತದೆ. ಮತ್ತು ಅದು ಬೆಳ್ಳಿ-ಬೂದು ಬಣ್ಣ ಅಥವಾ ಕಂದು ಬಣ್ಣದ್ದಾಗಿರುತ್ತದೆ. ಕೆಲವು ಆರ್ಕೀಡ್ ಗಳಲ್ಲಿ ವೆಲೆಮನ್ ಸ್ಪೊಂಜಿ ಮತ್ತು ಕೋಶಗಳ ಹಾದಿಯಲ್ಲಿ ನಾರಿನಂತಹ ಬುಡಗಳನ್ನು ಅಥವಾ ಕಾಂಡವನ್ನು ಹೊಂದಿರುತ್ತವೆ. ಅದನ್ನು ಟ್ಲೋಸಮ್ಸ್ ಎಂದು ಕರೆಯಲಾಗುತ್ತದೆ
ಸಸ್ಯಗಳ ಹೊರ ಪೊರೆಯೊಳಗಣ ನಿಜತೊಗಟೆ ಬೇರುಗಳ ಕೋಶಗಳು ಬಲ ಕೋನದಲ್ಲಿ ಬೆಳೆಯುತ್ತವೆ. ಬೇರಿನ ಸುತ್ತ ಬೆಳೆದು ಅದಕ್ಕೆ ಭದ್ರವಾದ ಹಿಡಿತಕ್ಕೆ, ಬೆಂಬಲಕ್ಕೆ ಅವಕಾಶ ಮಾಡಿಕೊಡುತ್ತದೆ. ಅದಕ್ಕೆ ಬೇಕಾಗುವ ಪೋಷಕಾಂಶಗಳು ಮುಖ್ಯವಾಗಿ ಪ್ರಾಣಿಗಳ ಮಲ ಮೂತ್ರ ವಿಸರ್ಜನೆಯಿಂದ ಮತ್ತು ಭೂಮಿಯ ಇತರ ಸೇಂದ್ರೀಯ ಕೊಳೆತ ಅವಶೇಷಗಳಿಂದ ಪೂರೈಸಿಕೊಳ್ಳುತ್ತದೆ.
ವಯಸ್ಸಾಗುತ್ತಿದ್ದಂತೆ ಮಿಥ್ಯಾಬಲ್ಬುಗಳು ತಮ್ಮ ಎಲೆಗಳನ್ನು ಕಳಚಿಬಿಡುತ್ತವೆ.ಮತ್ತು ಜಡವಾಗಿರುತ್ತವೆ. ಈ ಹಂತದಲ್ಲಿ ಅದನ್ನು ಬೆನ್ನುಬಲ್ಬು ಅಥವಾ ಗೆಡ್ಡೆ ಎಂದು ಕರೆಯಲಾಗುತ್ತದೆ. ಬೆನ್ನು ಗಡ್ಡೆಗಳು ಸಸ್ಯಕ್ಕೆ ಇನ್ನೂ ಪೋಷಕಾಂಶಗಳನ್ನು ಹಿಡಿದಿಟ್ಟುಕೊಂಡಿರುತ್ತವೆ. ಆದರೆ ಮಿಥ್ಯಾ ಗೆಡ್ಡೆಗಳು ಸಾಮಾನ್ಯವಾಗಿ ವಶಪಡಿಸಿಕೊಳ್ಳುತ್ತವೆ. ಬೆನ್ನೆಗಡ್ಡೆಯಲ್ಲಿರುವ ಕೊನೆಯ ಸಂಗ್ರಹವನ್ನೂ ಉಪಯೋಗಿಸಿಕೊಳ್ಳುತ್ತದೆ. ಕೊನೆಗೆ ಬೆನ್ನುಗಡ್ಡೆ ಸಾಯುತ್ತದೆ. ಮಿಥ್ಯಾಗಡ್ಡೆಯು ಸಾಮಾನ್ಯವಾಗಿ ಐದು ವರ್ಷಗಳಕಾಲ ಬದುಕಿರುತ್ತವೆ.ಗಮನಕ್ಕೆ ಬರದ ಮಿಥ್ಯಾ ಗಡ್ಡೆಗಳಿಲ್ಲದ ಆರ್ಕೀಡುಗಳಿಗೆ ಕೂಡಾ ಬೆಳವಣಿಗೆ ಇದೆ. ಪಾರ್ಶ್ವ ಆರ್ಕೀಡ್ ಸಸ್ಯದ ಭಾಗವಾಗಿ ಅದಕ್ಕೆ ವೈಯುಕ್ತಿಕ ಬೆಳವಣಿಗೆ ಇದೆ.
ಆರ್ಕೀಡೇಷಸ್ ಅಂದ್ರೆ ಆರ್ಕೀಡ್ ಎಂದರ್ಥ. ಆರ್ಕೀಡ್ ಹೂವುಗಳು ಎಂದರ್ಥ. ಇದರ ಕನ್ನಡ ಅರ್ಥ ಸೀತೆ ಹೂವಿನ ಗಿಡ, ಮರಬಾಳೆ ಗಿಡದ, ಸೀತಾಳೆ ಗಡ್ಡೆಯ, ಸಾಲಾಮಿಸ್ರಿಯಾ ಎಂಬೆಲ್ಲ ಅರ್ಥವನ್ನು ಸೂಚಿಸುತ್ತದೆ. ಆರ್ಕೀಡ್ ಎಂದರೆ ಸೀತೆ ಹೂವಿನ ಗಿಡ, ಸೀತಾಳೆ ಗೆಡ್ಡೆ, ಮರಬಾಳೆ, ಏಕದಳ ಬೀಜವರ್ಗದ, ಉಜ್ವಲ ವರ್ಣಗಳ ಚಿತ್ರ, ವಿಚಿತ್ರ ಹೂಬಿಡುವ ಗಡ್ಡೆ ಬೇರಿನ ಸಸ್ಯ ಜಾತಿ. ಎಂದು ಮೈಸೂರು ವಿಶ್ವವಿದ್ಯಾಲಯದ ಇಂಗ್ಲಿಷ್-ಕನ್ನಡ ನಿಘಂಟು ಹೇಳುತ್ತದೆ. ಆರ್ಕೀಡ್ ಶಬ್ದದ ಮೂಲ ಆರ್ಕೀಸ್ ಆಗಿರುತ್ತದೆ. ಈ ಸಸ್ಯ ಜಾತಿಯ ಹೆಸ್ರು ಗ್ರೀಕ್ ಮೂಲ್ದ್ದಾಗಿದೆ. ಆರ್ಖಿಸ್ ಎಂದರೆ ತರಡು ಬೇಳೆಗಳು ಎಂದಾಗುತ್ತದೆ. ಆರ್ಕೀಡ್ ನ ಕೆಲವು ತಳಿಗಳಲ್ಲಿ ಅವಳಿ ಆಲೂಗಡ್ಡೆಯ ಹಾಗಿನ ಗಡ್ಡೆಗಳಿಂದಾಗಿ ಅಟ್ವಾ ಬೇರಿನ ದುಂಡು ಭಾಗಳಿಂದಾಗಿ ಹಾಗೆ ಕರೆಯಲ್ಪಡುತ್ತದೆ. ಆರ್ಕೀಡ್ ಎಂಬ ಪದವನ್ನು ೧೮೪೫ರಲ್ಲಿ ಜೊನ್ ಲಿಂಡ್ಲೇಯಿಂದ ಆರ್ಕೀಡೇಷಿಯಾ ಇದರ ಸಂಕ್ಷಿಪ್ತ ರೂಪವಾಗಿ ಪರಿಚಯಿಸಲ್ಪಟ್ಟಿತು.
ಅರ್ಕೀಡುಗಳನ್ನು ಹಲವಾರು ರೋಗಗಳಿಗೆ, ದೈಹಿಕ ಅಸ್ವಾಸ್ಥ್ಯಗಳಿಗೆ ಸಾಂಪ್ರದಾಯಿಕ ಔಷಧವಾಗಿ ಬಳಸಲ್ಪಡುತ್ತಿದೆ. ಚೈನಾದಲ್ಲಿ ಇದನ್ನು ಗಿಡಮೂಲಿಕೆಯ ರೋಗನಿವಾರ್ಣೆಗಾಗಿ ಕ್ರಿ. ಪೂ. ೨೮೦೦ ನೆ ಇಸವಿಯಲ್ಲಿ ಬಳಸಲಾಗಿತ್ತು. ಗ್ಯಾಸ್ಟ್ರೋಡಿಯಾಎಲಾಟಾವು ಅತಿ ಪ್ರಾಚೀನ ಚೈನಾದಲ್ಲಿ ಚೈನೀಸ್ ಮಟೀರಿಯಲ್ ಮೆಡಿಸಿನ್ ದಲ್ಲಿ ಮೂರು ಔಷಧೀಯ ಅರ್ಕೀಡುಗಳಲ್ಲಿ ಒಂದು ಎಂದು ಪಟ್ಟಿ ಮಾಡಲಾಗಿದೆ. ೧೦೦ ಏ ಡಿ ಯಲ್ಲಿ ಥಿಯೊಫ್ರೈಸ್ಟಸ್ ಆರ್ಕೀಡುಗಳನ್ನು ತನ್ನ 'ಎನ್ಕ್ವೈರಿ ಇಂಟು ಪ್ಲಾಂಟ್'ನಲ್ಲಿ ಪ್ರಕಟಿಸಿದ್ದಾನೆ.
ಆರ್ಕೀಡ್ ಗಳು ಸಾಂಸ್ಕೃತಿಕ ಮೌಲ್ಯಗಳೊಂದಿಗೆ ತಳಕು ಹಾಕಿಕೊಂಡಿದೆ. ಉದಾಹರ್ಣೆಗಾಗಿ ಆರ್ಕೀಡ್ ಇದು ಚೈನಾದ ಶಾಓಕ್ಸಿಂಗ್ ಇದರ 'ಸಿಟಿ ಫ್ಲವರ' ಆಗಿದೆ. ಕ್ಯಾಟ್ಲಿಯಾ ಮೊಸ್ಸಿಯಾವು ವೆನಿಝುವಾಲಾದ ರಾಷ್ಟ್ರೀಯ ಹೂವಾಗಿದೆ. ಮತ್ತು ಕ್ಯಾಟ್ಲಿಯಾ ಟ್ರಿಯಾನೆಯಿಯು ಕೊಲಂಬಿಯಾದ ರಾಷ್ಟ್ರೀಯ ಹೂವಾಗಿದೆ. ವಂದಾ ಮಿಸ್ ಜೊಆಕ್ವಿಮ್ ಇದು ಸಿಂಗಾಪುರದ ರಾಷ್ಟ್ರೀಯ ಹೂವಾಗಿದೆ.
ಅಧಿಕಾರಿಯಾಗಿ ಬೇರೆ ಬೇರೆ ಸ್ಥಳಗಳಲ್ಲಿ ಉದ್ಯೋಗದಲ್ಲಿ ನಿರತರಾಗಿದ್ದರೂ ತಮ್ಮ ತುಡಿತವೆಲ್ಲ ಇದ್ದುದು ಗ್ರಾಮೀಣ ಬದುಕಿನ ವಸ್ತುಗಳ ಸಂಗ್ರಹ ಹಾಗೂ ಜಾನಪದ ಕಲೆಯ ಬಗ್ಗೆ ಇದ್ದ ಆಳವಾದ ಪ್ರೀತಿ, ಕಾಪಾಡುವ ಕಾಳಜಿ. ಹೋದೆಡೆಯಲ್ಲೆಲ್ಲಾ ತಾವು ಸಂಗ್ರಹಿಸಿದ ವಸ್ತುಗಳ ಪ್ರದರ್ಶನಕ್ಕೊಂದು ಸ್ಥಳ ಕಲ್ಪಿಸಿಕೊಂಡು ಮಾರ್ಚ್ ೨೧ರಂದು ೧೯೭೯ರಲ್ಲಿ ಸ್ಥಾಪಿಸಿದ್ದು ‘ಕರ್ನಾಟಕ ಜಾನಪದ ಟ್ರಸ್ಟ್‌’. ಇವರು ನಿವೃತ್ತರಾದಾಗ ಬೆಂಗಳೂರಿನಲ್ಲಿ ಇವರ ಅಭಿಮಾನಿಗಳು ಅಭಿನಂದನ ಸಮಾರಂಭವನ್ನೇರ್ಪಡಿಸಿ ಅರ್ಪಿಸಿದ ಒಂದು ಲಕ್ಷದ ಹದಿನೈದು ಸಾವಿರ ರೂಪಾಯಿಗಳನ್ನು ಮೂಲಧನವನ್ನಾಗಿಸಿಕೊಂಡು ರಾಮನಗರದ ಬಳಿ ೧೫ ಎಕರೆ ಪ್ರದೇಶದಲ್ಲಿ ಸ್ಥಾಪಿಸಿದ್ದೇ ‘ಜಾನಪದ ಟ್ರಸ್ಟ್‌’. ಈಗ ಅದು ಕರ್ನಾಟಕ ಜಾನಪದ ಪರಿಷತ್‌ ಎನಿಸಿ ಇದೊಂದು ಜಾನಪದ ಲೋಕವೆನಿಸಿದೆ.
ಜನಪದ ಗೀತೆಗಳ ಧ್ವನಿಮುದ್ರಣ, ವರ್ಣಪಾರದರ್ಶಿಕೆಗಳ ತಯಾರಿಕೆ, ಮೂಲಗಾಯಕರ ಧ್ವನಿ ಶೇಖರಣೆ, ಜಾನಪದ ಮಹಾವಿದ್ಯಾಲಯ ಸ್ಥಾಪಿಸಿ, ಡಿಪ್ಲೊಮ, ಸರ್ಟಿಫಿಕೇಟ್‌ ಕೋರ್ಸ್‌‌ಗಳು, ಯಕ್ಷಗಾನ ತರಬೇತಿ, ವಸ್ತು ಸಂಗ್ರಹಣೆ, ಸಾಕ್ಷ್ಯಚಿತ್ರ ನಿರ್ಮಾಣ ಮುಂತಾದ ಜಾನಪದ ಸಂಬಂಧಿ ಕಾರ್ಯಕ್ರಮಗಳಿಗೊಂದು ಕೇಂದ್ರಸ್ಥಾನ ಜಾನಪದಲೋಕ.
ಅವರಿಗಿದ್ದ ಒಲವು ಬರೇ ಜಾನಪದ ಲೋಕವೊಂದೇ ಅಲ್ಲದೆ ಪ್ರವಾಸ ಸಾಹಿತ್ಯ, ಕಥೆ, ಕಾದಂಬರಿ, ಜೀವನ ಚರಿತ್ರೆ ಮುಂತಾದ ವಿವಿಧ ಕ್ಷೇತ್ರಗಳು.
ಕ್ರಿ.ಪೂ. ಐದನೆಯ ಶತಮಾನದಿಂದ ಹದಿನೆಂಟನೆಯ ಶತಮಾನದವರೆವಿಗೂ ಮತ ಪ್ರಚಾರ, ವ್ಯಾಪಾರ ವಾಣಿಜ್ಯೋದ್ಯಮ ಅಥವಾ ಪ್ರವಾಸಾನಂದಕ್ಕಾಗಿ ಭಾರತಕ್ಕೆ ಭೇಟಿನೀಡಿದ ಪ್ರವಾಸಿಗಳ ಬಗ್ಗೆ ಮಾಹಿತಿ ಶೇಖರಿಸಿ ಇವರು ಬರೆದ ‘ಪ್ರವಾಸಿ ಕಂಡ ಇಂಡಿಯಾ’ ಎಂಟು ಸಂಪುಟಗಳಲ್ಲಿ ಪ್ರಕಟಗೊಂಡಿದ್ದು ನಾಗೇಗೌಡರಿಗೆ ಕೀರ್ತಿ-ಪ್ರಶಸ್ತಿ ತಂದುಕೊಟ್ಟ ಕೃತಿಗಳು. ಇದಲ್ಲದೆ ‘ಮಾರ್ಕೊಪೋಲೋ ಪ್ರವಾಸ ಕಥನ’, ‘ನಾ ಕಂಡ ಪ್ರಪಂಚ’, ಮುಂತಾದ ಪ್ರವಾಸ ಕಥನಗಳೂ ಪ್ರಕಟಗೊಂಡಿವೆ.
ಸಂದ ಪ್ರಶಸ್ತಿ ಗೌರವಗಳು ಹಲವಾರು. ಜಾನಪದ ಕ್ಷೇತ್ರದಲ್ಲಿ ಇವರಿಗಿದ್ದ ಆಳವಾದ ಅನುಭವಕ್ಕೆ ಸಿಕ್ಕ ಗೌರವ, ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡಮಿಯು ಪ್ರಾರಂಭವಾದಾಗ ಪ್ರಥಮ ಅಧ್ಯಕ್ಷರಾಗಿ ಆಯ್ಕೆಗೊಂಡದ್ದು ಮತ್ತು ೧೯೯೫ರಲ್ಲಿ ಮುಧೋಳದಲ್ಲಿ ನಡೆದ ೬೪ ನೆಯ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆಯ ಗೌರವ. ‘ನನ್ನೂರು’ , ವೆರಿಯರ್ ಎಲ್ವಿನ್‌ರ ‘ಗಿರಿಜನ ಪ್ರಪಂಚ’ , ‘ಸೋಬಾನೆ ಚಿಕ್ಕಮ್ಮನ ಪದಗಳು’ , ‘ಪದವವೆನಮ್ಮ ಎದೆಯಲ್ಲಿ’ , ‘ನಾ ಕಂಡ ಪ್ರಪಂಚ’ , ‘ಭೂಮಿಗೆ ಬಂದ ಗಂಧರ್ವ’ , ‘ಬೆಟ್ಟದಿಂದ ಬಟ್ಟಲಿಗೆ’ ಈ ಏಳು ಕೃತಿಗಳಿಗೂ ಸಾಹಿತ್ಯ ಅಕಾಡಮಿ ಬಹುಮಾನ ದೊರೆಯುವುದರ ಜೊತೆಗೆ ಸಾಹಿತ್ಯ ಅಕಾಡಮಿಯ ಪ್ರಶಸ್ತಿ , ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ , ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡಮಿ ಪ್ರಶಸ್ತಿ , ಕರ್ನಾಟಕ ನಾಟಕ ಅಕಾಡಮಿ ಫೆಲೋಷಿಪ್‌ , ನಾಡೋಜ ಪ್ರಶಸ್ತಿ , ಪಂಪ ಪ್ರಶಸ್ತಿ ಮುಂತಾದ ಪ್ರಮುಖ ಪ್ರಶಸ್ತಿಗಳು. ಜಾನಪದದ ಬಗ್ಗೆ ದೂರದರ್ಶನದಲ್ಲಿ ಪ್ರಸಾರವಾದ ‘ಸಿರಿಗಂಧ’ ಧಾರಾವಾಹಿಯ ರೂವಾರಿಗಳು.
ಜಾನಪದ ತಜ್ಞ, ಸಾಹಿತಿ, ಆಡಳಿತಗಾರರೆನಿಸಿದ್ದ ನಾಗೇಗೌಡರು ಹುಟ್ಟಿದ್ದು ಮಂಡ್ಯ ಜಿಲ್ಲೆಯ ನಾಗಮಂಗಲ ತಾಲ್ಲೂಕಿನ ಹೆರಗನ ಹಳ್ಳಿಯ ‘ದೊಡ್ಡಮನೆ’ ಕುಟುಂಬದಲ್ಲಿ ೧೯೧೫ರ ಫೆಬ್ರವರಿ ೧೧ರಂದು. ತಂದೆ ಲಿಂಗೇಗೌಡ, ತಾಯಿ ಹುಚ್ಚಮ್ಮ. ಪ್ರಾಥಮಿಕ ವಿದ್ಯಾಭ್ಯಾಸ ಅಳೀಸಂದ್ರ ಹಾಗೂ ನಾಗತಿಹಳ್ಳಿಯಲ್ಲಿ. ಮಾಧ್ಯಮಿಕ ಮತ್ತು ಪ್ರೌಢಶಾಲೆ ಚನ್ನರಾಯಪಟ್ಟಣದಲ್ಲಿ. ಬೆಂಗಳೂರಿನಲ್ಲಿ ಇಂಟರ್ ಮೀಡಿಯೆಟ್‌, ಮೈಸೂರಿನಲ್ಲಿ ಬಿ.ಎಸ್ಸಿ, ಮತ್ತು ಪೂನದಲ್ಲಿ ಪಡೆದ ಎಲ್‌.ಎಲ್‌.ಬಿ ಪದವಿಗಳು.
ಮುನ್ಸೀಫ್‌ ಕೋರ್ಟಿನಲ್ಲಿ ಹೆಡ್‌ಮುನ್ಷಿಯಾಗಿ ವೃತ್ತಿ ಆರಂಭಿಸಿದ್ದು ನರಸಿಂಹರಾಜ ಪುರದಲ್ಲಿ. ಮೈಸೂರು ಸಿವಿಲ್‌ ಸರ್ವೀಸ್‌ನ ಸ್ಪರ್ಧಾತ್ಮಕ ಪರೀಕ್ಷೆಯಲ್ಲಿ ತೇರ್ಗಡೆಯಾಗಿ ರೆವಿನ್ಯೂ ಇಲಾಖೆಯಲ್ಲಿ ಪ್ರೊಬೆಷನರಿ ಅಧಿಕಾರಿಯಾಗಿ ಆಯ್ಕೆ. ರಾಜ್ಯದ ನಾನಾ ಕಡೆ ವಹಿಸಿಕೊಂಡ ಜವಾಬ್ದಾರಿಗಳು. ೧೯೬೦ರಲ್ಲಿ ಐ.ಎ.ಎಸ್‌. ಅಧಿಕಾರಿಯಾಗಿ ಆಯ್ಕೆಯಾಗಿ ಶಿವಮೊಗ್ಗ, ಚಿಕ್ಕಮಗಳೂರು, ಿಣ ಕನ್ನಡ ಜಿಲ್ಲೆಗಳಲ್ಲಿ ಜಿಲ್ಲಾಧಿಕಾರಿಯಾಗಿ ಕಾರ್ಯನಿರ್ವಹಿಸಿ, ೧೯೬೯ರಲ್ಲಿ ಆಯುಕ್ತರಾಗಿ ನೇಮಕಗೊಂಡರು. ೧೯೭೩ರಲ್ಲಿ ರಾಜ್ಯದ ಲೋಕಸೇವಾ ಆಯೋಗದ ಸದಸ್ಯರಾಗಿ ನೇಮಕಗೊಂಡು ೧೯೭೯ ನಿವೃತ್ತಿ.
ಸಾಹಿತ್ಯ ಕ್ಷೇತ್ರದಲ್ಲಿ ವಿಶಿಷ್ಟ ಸ್ಥಾನ ಗಳಿಸಿಕೊಟ್ಟ ಕೃತಿ ಎಂದರೆ ‘ದೊಡ್ಡಮನೆ’ ಕಾದಂಬರಿ. ಇವರ ಮತ್ತೆರಡು ಕಾದಂಬರಿಗಳು ‘ಸೊನ್ನೆಯಿಂದ ಸೊನ್ನೆಗೆ’ ಮತ್ತು ‘ಭೂಮಿಗೆ ಬಂದ ಗಂಧರ್ವ’. ಅವರ ಹಳ್ಳಿಯ ಚಿತ್ರಗಳ ಕೃತಿ ‘ನನ್ನೂರು’, ‘ಬೆಟ್ಟದಿಂದ ಬಟ್ಟಲಿಗೆ’ – ಕಾಫಿಯ ಕಥೆ, ವಿಶಿಷ್ಟ ಕೃತಿ
ಜಾನಪದ ಸಾಹಿತ್ಯಕ್ಕೆ ಸಂಬಂಧಿಸಿದಂತೆ ‘ಸೋಬಾನೆ ಚಿಕ್ಕಮ್ಮನ ಪದಗಳು’, ‘ಕರ್ನಾಟಕದ ಜಾನಪದ ಕಥೆಗಳು’, ‘ಪದವವೆ ನಮ್ಮ ಎದೆಯಲ್ಲಿ’, ‘ಮೈಲಾರ ಲಿಂಗನ ಕಾವ್ಯ’, ‘ಹೆಳವರು ಮತ್ತು ಅವರ ಕಾವ್ಯಗಳು’, ‘ಹಾಡಾನಬನ್ನಿ ದನಿಎತ್ತಿ’, ಕನ್ನಡ ಜಾನಪದಕೋಶ ಮುಂತಾದ ೧೫ ಕೃತಿಗಳು ಪ್ರಕಟಿತ. ಇವಲ್ಲದೆ ಸರೋಜಿನಿ ದೇವಿ ಮತ್ತು ಮಲೆನಾಡ ವಾಲ್ಮೀಕಿ ಅವರ ಜೀವನ ಚರಿತ್ರೆಯಲ್ಲದೆ ತಮ್ಮದೇ ಆತ್ಮಕಥೆ ‘ಜೀವನಯಾತ್ರೆ’, ‘ವಿದೇಶಯಾತ್ರೆ’, ‘ಚುನಾವಣಾಯಾತ್ರೆ’, ‘ಜಾನಪದಯಾತ್ರೆ’ ಎಂಬ ನಾಲ್ಕು ಭಾಗಗಳಲ್ಲಿ ಬರೆದ ಕೃತಿಗಳೂ ಸೇರಿ ಒಟ್ಟು ಮೂವತ್ತಕ್ಕೂ ಹೆಚ್ಚು ಕೃತಿಗಳು ಪ್ರಕಟತಿ. ಹಿತೈಷಿಗಳು ಅರ್ಪಿಸಿದ ಗೌರವ ಗ್ರಂಥ ‘ನಾಗವಲ್ಲಿ’ .
ಕರ್ನಾಟಕದ ಮಂಡ್ಯ ಜಿಲ್ಲೆಯ ಹೆರಗನಹಳ್ಳಿಯಲ್ಲಿ ಜನಿಸಿದರು.ಇವರು ೧೯೬೦ ರಲ್ಲಿ ಭಾರತೀಯ ಆಡಳಿತಾತ್ಮಕ ಸೇವಾ ಅಧಿಕಾರಿಯಾದರು.
ಇವರು ಕನ್ನಡದಲ್ಲಿ ಸಾಹಿತ್ಯ ಕೃತಿಗಳು ಬರೆದಿದ್ದಾರೆ ಹಾಗು ಇವರು ಇತರ ಕಾದಂಬರಿಗಳು, ಕವನ, ಸಣ್ಣ ಕಥೆಗಳು, ಪ್ರಬಂಧಗಳು ಮತ್ತು ಪ್ರವಾಸಕಥನಗಳು ಬರೆದಿದ್ದಾರೆ.
೧೯೭೯ರಲ್ಲಿ ,ನಾಗೇಗೌಡರು ಕರ್ನಾಟಕದ ಸಾಂಪ್ರದಾಯಿಕ ಜಾನಪದ ಕಲೆಗಳ ಅಧ್ಯಯನ ಮತ್ತು ಪ್ರಸರಣ ಮೀಸಲಾದ ಕರ್ನಾಟಕ ಜಾನಪದ ಪರಿಷತ್ತನ್ನು ಸ್ತಾಪಿಸಿದರು.
ಇವರಿಗೆ ರಾಜ್ಯೋತ್ಸವ ಪ್ರಶಸ್ತಿ , ಪಂಪ ಪ್ರಶಸ್ತಿ, ನಾಡೋಜ ಪ್ರಶಸ್ತಿ ಮತ್ತು ಸಂದೇಶ ಪ್ರಶಸ್ತಿಗಳು ದೊರಕಿವೆ.
ರಾವಣಾದಿಗಳನ್ನು ಮರ್ದಿಸಿ ಸೀತೆಯೊಂದಿಗೆ ಅಯೋಧ್ಯೆಗೆ ಹಿಂತಿರುಗುವ ಸಂತಸದಲ್ಲಿ ಇದೇ ದಾರಿಯಲ್ಲಿ ಹಿಂತಿರುಗುತ್ತಿದ್ದ ಶ್ರೀರಾಮ ಅಗಸ್ತ್ಯರ ಮಾತನ್ನು ಮರೆತನು. ಮುಂದಕ್ಕೆ ಪ್ರಯಾಣಿಸುತ್ತಿದ್ದಂತೆ ಶ್ರೀರಾಮ ಸಂಚರಿಸುತ್ತಿದ್ದ ಪುಷ್ಪಕ ವಿಮಾನಕ್ಕೆ ಬೃಹದಾಕಾರದ ಬೆಟ್ಟ ಅಡ್ಡ ನಿಂತಿತು. ಆಗ ಶ್ರೀರಾಮನು ಕಿಂ ಕಾರಣಂ ಗಿರಿಃ ಎಂದನಂತೆ. ಆಗ ಜೊತೆಗಿದ್ದ ಲಕ್ಷ್ಮಣ ಅಗಸ್ತ್ಯರ ಮಾತನ್ನು ನೆನಪಿಸಿ ಸಿದ್ಧಿವಿನಾಯಕನನ್ನು ಪೂಜಿಸಲು ತಿಳಿಸಿದನಂತೆ. ನಂತರ ಶ್ರೀರಾಮ ಸೀತಾ ಸಹಿತನಾಗಿ ಬಂದು ಈ ದೇವರಿಗೆ ಪೂಜೆ ಸಲ್ಲಿಸಿ ಮುಂದೆ ಪ್ರಯಾಣ ಬೆಳೆಸಿ ೨ ಕಿ.ಮೀ.ದೂರದ ಸ್ಥಳದಲ್ಲಿ ಶ್ರೀರಾಮಚಂದ್ರಾಪುರದಲ್ಲಿ ವಿಶ್ರಾಂತಿಗೆ ಉಳಿದನು. ಆತ ತಂಗಿದ್ದ ಆ ಸ್ಥಳ ಶ್ರೀರಾಮಚಂದ್ರಾಪುರ ಎಂದು ಪ್ರಸಿದ್ಧವಾಯಿತು. ಶಂಕಾರಾಚಾರ್ಯರ ಶಿಷ್ಯರಿಂದ ಈ ಸ್ಥಳದಲ್ಲಿ ಮಠ ಸ್ಥಾಪನೆಯಾಗಿ ಈಗ ಶ್ರೀರಾಮಚಂದ್ರಾಪುರ ಮಠ ಎಂದು ಪ್ರಸಿದ್ಧಿಯಾಗಿದೆ.
ಪುರಾಣ ಕಾಲದಲ್ಲಿ ಅಗಸ್ತ್ಯ ಮಹರ್ಷಿಗಳು ಈ ಸ್ಥಳದಲ್ಲಿ ಬಹುಕಾಲ ನೆಲೆನಿಂತು ಈಗಿನ ದೇಗುಲದ ಎದುರಿನ ಪುಷ್ಕರಣಿಯಲ್ಲಿ ವರಸಿದ್ಧಿವಿನಾಯಕ ಸ್ವಾಮಿಯ ವಿಗ್ರಹವನ್ನಿಟ್ಟು ಆರಾಧಿಸಿದ್ದರು ಎಂಬ ಐತಿಹ್ಯವಿದೆ. ನಂತರ ಪುಷ್ಕರಣಿಯಿಂದ ಮೇಲ್ಭಾಗಕ್ಕೆ ತಂದು ಈಗಿರುವ ಸ್ಥಳದಲ್ಲಿ ಪ್ರತಿಷ್ಠಾಪಿಸಿ ಪೂಜಿಸಲು ನಾಂದಿ ಹಾಕಿಕೊಟ್ಟರಂತೆ. ರಾಮಾಯಣದಲ್ಲಿ ಶ್ರೀರಾಮನು ಸೀತೆಯನ್ನು ಕರೆತರಲು ಲಂಕೆಗೆ ಹೋಗುವ ಮಾರ್ಗದಲ್ಲಿ ಇಲ್ಲಿಗೆ ಬಂದು ಅಗಸ್ತ್ಯ ಮಹರ್ಷಿಗಳ ದರ್ಶನ ಪಡೆದು ಇಲ್ಲಿನ ವಿನಾಯಕನನ್ನು ಪೂಜಿಸಿದನಂತೆ. ಸೀತೆಯೊಂದಿಗೆ ಹಿಂತಿರುಗಿ ಬರುವಾಗ ಮತ್ತೊಮ್ಮೆ ಬಂದು ಪೂಜಿಸಿ ಹೋಗುವಂತೆ ಅಗಸ್ತ್ಯರು ಶ್ರೀರಾಮನಿಗೆ ಸೂಚಿಸಿದರಂತೆ.
ಕರ್ನಾಟಕದಲ್ಲಿ ಅತ್ಯುನ್ನತ ರಾಜಗೋಪುರ ಹೊಂದಿರುವ ದೇವಾಲಯಗಳು ಕೆಲವೇ ಕೆಲವು. ರಾಜಗೋಪುರದಿಂದ ವಿರಜಿಸುವ ಗಣಪತಿಯ ಸನ್ನಿಧಾನ ಬೇರೆಲ್ಲೂ ಇಲ್ಲವೆನ್ನಬಹುದು. ಭಕ್ತರರೊಬ್ಬರ ಮನದಭೀಷ್ಠ ನೆರವೇರಿದ ಕಾರಣ ತೀರಾ ಇತ್ತೀಚೆಗೆ ರಾಜಗೋಪುರ ನಿರ್ಮಾಣಗೊಂಡ ಈ ದೇಗುಲ ಶಿವಮೊಗ್ಗ ಜಿಲ್ಲೆ ಹೊಸನಗರ -ನಗರ ಮಾರ್ಗದ ಹೆದ್ದಾರಿಯಲ್ಲಿ ಯಾತ್ರಿಕರನ್ನು ಕೈಬೀಸಿ ಕರೆಯುವಂತಿದೆ.
ಪುರಾಣ ಪ್ರಸಿದ್ಧ ಅಗಸ್ತ್ಯ ಮಹರ್ಷಿಗಳ ಶ್ರೀಕರಾರ್ಚನೆ ಮತ್ತು ರಾಮಾಯಣದ ಶ್ರೀರಾಮನಿಂದ ಎರಡೆರಡು ಸಲ ಪೂಜಿಸಲ್ಪಟ್ಟಿರುವ ಪ್ರತೀತಿಗಳಿಂದ ಕಾರಣಗಿರಿಯ ಶ್ರೀವರಸಿದ್ಧಿ ವಿನಾಯಕ ಸ್ವಾಮಿ ದೇವಾಲಯ ಮಲೆನಾಡು ಮತ್ತು ಉಡುಪಿ ಜಿಲ್ಲೆಯ ಭಕ್ತರ ಆರಾಧ್ಯ ಕೇಂದ್ರವಾಗಿ ಮುಗಿಲೆತ್ತರಕ್ಕೆ ರಾರಾಜಿಸುತ್ತಿದೆ.
ಚೀನದ ಪ್ರಮುಖ ಬೆಳೆಯೂ ಭತ್ತ ; ೫೨೫,೮೦೦ ಚ.ಕಿ.ಮೀ ಬೇಸಾಯ ದ ಭೂಮಿ ಅದರಲ್ಲಿ ೨೫% ಪ್ರದೇಶದಲ್ಲಿ ಭತ್ತ ಬೆಳೆಯುತ್ತಾರೆ. ಭತ್ತ ಬೆಳೆಯುವ ಪ್ರದೇಶ ಭಾರತಕ್ಕಿಂತ ಕಡಿಮೆ ಆದರೆ ಉತ್ಪನ್ನ ಭಾರರತಕ್ಕಿಂತ ಹೆಚ್ಚು.
ಆಧುನಿಕತೆಯ ಭರಾಟೆಯಲ್ಲಿ ಮೂಲೆಗುಂಪಾಗುತ್ತಿರುವ ನವಣೆ, ಸಾಮೆ, ಬರಗು, ಊದಲು, ಹಾರಕ, ರಾಗಿ, ಸಜ್ಜೆ ಮತ್ತು ಸ್ಥಳೀಯ ಜೋಳ ಬೆಳೆದು ಇತರರಿಗೆ ಮಾದರಿಯಾಗುವ ಪ್ರಯತ್ನವನ್ನು ಇಲ್ಲಿನವರು ಮಾಡುತ್ತಲೇ ಇದ್ದಾರೆ. 2008ರಲ್ಲಿ ಜಾಗತಿಕ ಬ್ಯಾಂಕಿನ ಸಹಾಯದೊಂದಿಗೆ ಭಾರತೀಯ ಅನುಸಂಧಾನ ಪರಿಷತ್ ‘ಸದೃಢ ಆರೋಗ್ಯಕ್ಕಾಗಿ ಸಿರಿಧಾನ್ಯ ಅಭಿವೃದ್ಧಿ ಯೋಜನೆ’ಯೂ ಇಲ್ಲಿನ ಬೆಳೆಗಾರರಿಗೆ ಸ್ಫೂರ್ತಿ ತುಂಬಿದೆ.
ಚಾಮರಾಜನಗರ ಜಿಲ್ಲೆಯ ಯಳಂದೂರು ತಾಲ್ಲೂಕಿನಲ್ಲಿ ಹಣ್ಣು, ತೋಟಗಾರಿಕೆ, ತರಕಾರಿ ಬೆಳೆಗಾರರೇ ಹೆಚ್ಚು. ಈ ನಡುವೆ ಹಿಡುವಳಿಯಲ್ಲಿ ಹೊಸ ಪ್ರಯೋಗಗಳಿಗೆ ತೆರೆದುಕೊಂಡಿರುವ ಹೊನ್ನೂರು ಸುತ್ತಮುತ್ತಲ ಕೃಷಿಕರು ಬರಗಾಲವನ್ನು ಎದುರಿಸುತ್ತಲೇ ಅರಳುವ ಅನನ್ಯ ಬೆಳೆ ಸಿರಿ ಧಾನ್ಯಗಳನ್ನು ಸಂರಕ್ಷಿಸುವತ್ತಲೂ ತಮ್ಮನ್ನು
‘ಮಿಲೆಟ್ ನೆಟ್‌ವರ್ಕ್ ಆಫ್ ಇಂಡಿಯಾ’ ದಾಖಲೆಯಲ್ಲಿ ಕೊರಲೆ, ಹಾರಕದ ಸುಳಿವಿಲ್ಲ. ಆದರೆ, ಅಳಿದು ಹೋಗುತ್ತಿರುವ ಇವುಗಳನ್ನು ಇಲ್ಲಿ ಬೆಳೆಯಲಾಗಿದೆ. ಇಂತಹ ತಳಿಗಳನ್ನು ಉಳಿಸಿ, ಇತರರು ಇವುಗಳನ್ನು ಬೆಳೆಯಲು ಉತ್ತೇಜಿಸಲಾಗಿದೆ. ಜಿಲ್ಲೆಯಲ್ಲಿ ಮೊದಲ ಸಲ ಸೆಪ್ಟೆಂಬರ್‌ನಲ್ಲಿ ‘ಸಿರಿಧಾನ್ಯ ಕ್ಷೇತ್ರೋತ್ಸವ’ ಆಚರಿಸುವುದಾಗಿ ಕೃಷಿಕ ಹೊನ್ನೂರು ಪ್ರಕಾಶ್ ಸಂತಸದಿಂದ ಹೇಳುತ್ತಾರೆ.
ನಾವು, ಬಾರತದಲ್ಲಿ ಹಿಂದೆ ೫೦ ಮಿಲಿಯನ್ ಟನ್ ಆಹಾರದ ಉತ್ಪಾದನೆಯಾಗತ್ತಿತ್ತು , ಸುಮಾರು ಅಷ್ಟೇ ಪ್ರದೇಶದಲ್ಲಿ ಈಗ ೨೫೦ ಮಿಲಿಯನ್ ಟನ್ ಆಹಾರ ಧಾನ್ಯ ಬೆಳೆಯುತಿದ್ದೇವೆ. ಬಾರತದಲ್ಲಿ ೧೪೩ ಮಿಲಿಯನ್ ಹೆಕ್ಟೇರು ಪ್ರದೇಶದಲ್ಲಿ , ೨೫೦ ಮಿಲಿಯನ್ ಟನ್ ಆಹಾರ ಧಾನ್ಯ ಬೆಳೆದರೆ ಚೀನಾ ದೇಶವು ೧೦೩ ಮಿಲಿಯನ್ ಹೆಕ್ಟೇರು ಪ್ರದೇಶದಲ್ಲಿ ೫೦೦ ಮಿಲಿಯನ್ ಟನ್ ಆಹಾರ ಧಾನ್ಯ ಬೆಳೆಯುತ್ತದೆ . ಆದ್ದರಿಂದ ಭಾರತದಲ್ಲಿ ನವೀನ ತಾಂತ್ರಕತೆ ಬೆಳೆಯಬೇಕು, ಇದು ಡಾ. ಮಹದೇವಪ್ಪ ಅವರ ಅಭಿಪ್ರಾಯ.
ಕಳೆದ ೧೩ ವರ‍್ಷಗಳಲ್ಲಿ ಆಹಾರ ಧಾನ್ಯ ಉತ್ಪಾದನೆ ಏರು ಮುಖವಾಗಿದೆ. ಭಾರತದ ಸಾಧನೆ ಉತ್ತಮವಾಗಿದೆ. ೨೦೦೧ ರಲ್ಲಿ ೨೧೨೮.೫ ಲಕ್ಷಟನ್ ಗಳಷ್ಟಿದ್ದರೆ ೨೦೧೦-೧೧ ರಲ್ಲಿ ೨೪೪೪.೯ ಲಕ್ಷಟನ್‘ಗಳಷ್ಟು ಏರಿದೆ. ಆದರೆ ಮುಂದಿನ ದಿನಗಳಲ್ಲಿ ಕೃಷಿಗೆ ಬೇಸತ್ತು ನಗರಕ್ಕೆ ವಲಸೆ ಬರುತ್ತಿರುವ ಯುವ ಪೀಳಿಗೆ , ರಸ ಗೊಬ್ಬರ ಅತಿ ಉಪಯೋಗದಿಂದ ಬರಡಾಗುತ್ತಿರುವ ನಿಸ್ಸಾರವಾಗುತ್ತಿರವ ನೆಲ , ಅಂತರ್ ಜಲ ಬತ್ತಿ ಬರಡಾಗತ್ತರುವ ಭೂಮಿ - ಅದಕ್ಕೆ ವಿರುದ್ಧವಾಗಿ ಏರುತ್ತಿರುವ ಜನಸಂಖ್ಯೆ ಮತ್ತು ಮುಂದಿನ ದಿನಗಳಳಲ್ಲಿ ಆಹಾರ ಧಾನ್ಯಗಳ ಹೆಚ್ಚುತ್ತಿರುವ ಬೇಡಿಕೆ ಭಾರತಕ್ಕೆ ಸಮಸ್ಯೆಯಾಗಬಹುದೆಂಬುದು ತಜ್ಞರ ಮತ.
ಹಣ್ಣು ದಪ್ಪನೆಯ ತೊಗಟೆ ಮತ್ತು ತಿರುಳಿರುವ ಕೇಂದ್ರವನ್ನು ಹೊಂದಿರುವ ಬೆರಿ. ಪೀಪೊಗಳು ಕೆಳಭಾಗದಲ್ಲಿರುವ ಅಂಡಾಶಯದಿಂದ ಜನ್ಯವಾಗಿವೆ, ಮತ್ತು ಕುಕರ್ಬಿಟೇಸಿಯಿಯ ಲಕ್ಷಣವಾಗಿವೆ. ಕಲ್ಲಂಗಡಿ ಹಣ್ಣಿನಲ್ಲಿ ನೀರಿನ ಪ್ರತಿಶತ ೯೦% ತನಕ ಇರುತ್ತದೆ. ಹಣ್ಣು ಅಂಡಾಕಾರ ಇಲ್ಲವೆ ಗೋಳಾಕಾರವಾಗಿರುತ್ತದೆ. ಹಣ್ಣಿನ ತೊಗಲು ಹಸಿರು ಬಣ್ಣದಲ್ಲಿದ್ದು ಸಾಲುಗಳಿರುತ್ತವೆ. ಹಣ್ಣು ದೊಡ್ದ ಪ್ರಮಾಣವಾಗಿರುತ್ತದೆ. ಹಣ್ಣಿನ ತೂಕ ೧-೫ ಕಿಲೋಗಳಿರುತ್ತದೆ. ಹಣ್ಣಿನ ಕುಸುರು ಕೆಂಪಾಗಿ/ನಸುಗೆಂಪು , ಬಿತ್ತನೆ ಕಪ್ಪಾಗಿರುತ್ತವೆ. ಹಣ್ಣಿನ ಒಳಗೆ ಬಹುಸಂಖ್ಯೆಯಲ್ಲಿ ಕಪ್ಪುವರ್ಣದ ಬೀಜಗಳಿರುತ್ತವೆ. ಬೀಜಗಳು ಚಪ್ಪಟೆಯಾಗಿ ತತ್ತಿ ಪಾಂಗಿನ ರೂಪದಲ್ಲಿರುತ್ತವೆ. . ಬೀಜ/ವಿತ್ತನದಲ್ಲಿ ಎಣ್ಣೆ ಶೇಕಡ ೨೭% ಇರುತ್ತದೆ. ಬೀಜದಲ್ಲಿ ೨೦.೦% ತನಕ ಪ್ರೋಟಿನ್ ಇದೆ. ಕಲ್ಲಂಗಡಿ ಬೀಜದಲ್ಲಿ ಲೈಸಿನ್ , ಮೆಥಿಯೋನೈನ್ , ಸಿಸ್ತೈನ್ , ಥ್ರೆಯೋನೈನ್ ಮತ್ತು ಟ್ರೀಟೊಫನ್ ಎನ್ನುವ ಅವಶ್ಯಕ ಅಮಿನೋ ಆಮ್ಲಗಳಿವೆ. ಬೀಜದಲ್ಲಿ ನಾರು ಪದಾರ್ಥ ೩೨-೩೫% ಸಿಗುತ್ತದೆ.
ಎಣ್ಣೆ ತಿಳಿ ಬಣ್ಣದಲ್ಲಿರುತ್ತದೆ. ಎಣ್ಣೆಯಲ್ಲಿ ಎರಡು ದ್ವಿ ಬಂಧಗಳಿದ್ದ ಲಿನೊಲಿಕ್ ಕೊಬ್ಬಿನ ಆಮ್ಲ ಹೆಚ್ಚಿನ ಅಂಶದಲ್ಲಿರುತ್ತದೆ. ಶುದ್ಧಿ ಮಾಡಿದ{)ಮೇಲೆ ಅಡಿಗೆ ಎಣ್ಣೆಯಾಗಿ ಮತ್ತು ವನಸ್ಪತಿ/ಡಾಲ್ಡವಾಗಿ ಉಪಯೋಗಿಸುವಂತಹುದು. ಈ ಎಣ್ಣೆಯಲ್ಲಿ ೨೦-೨೬% ಸಂತೃಪ್ತ ಕೊಬ್ಬಿನ ಆಮ್ಲಗಳು ೮೦-೭೫% ಅಸಂತೃಪ್ತ ಕೊಬ್ಬಿನ ಆಮ್ಲಗಳಿರುತ್ತವೆ. ಅಸಂತ್ರುಪ್ತ ಕೊಬ್ಬಿನ ಆಮ್ಲಗಳು ಇರುತ್ತವೆ. ಇದರಲ್ಲಿ ಲಿನೊಲಿಕ್ ಕೊಬ್ಬಿನ ಆಮ್ಲವನ್ನು ಒಮೇಗಾ೬-ಕೊಬ್ಬಿನ ಆಮ್ಲವೆಂದು ಕರೆಯುತ್ತಾರೆ. ಎಣ್ಣೆಯ ಭೌತಿಕ ಲಕ್ಷಣಗಳ ಮತ್ತು ಎಣ್ಣೆಯಲ್ಲಿರುವ ಕೊಬ್ಬಿನ ಆಮ್ಲಗಳ ವಿವರಗಳನ್ನು ಕೆಳಗಿನ ಪಟ್ಟಿಯಲ್ಲಿ ಕೊಡಲಾಗಿದೆ.
ಕಲ್ಲಂಗಡಿ ಗಿಡ ಕುಕುರ್ಬಿಟೆಸಿ ಸಸ್ಯ ಕುಟುಂಬಕ್ಕೆ ಸೇರಿದ ಗಿಡ. ಈ ಗಿಡದ ಸಸ್ಯ ಶಾಸ್ತ್ರ ಹೆಸರುಸಿಟ್ರುಲಸ್ ವಲ್ಗಾರಿಸ್ . ಇದು ನೇರವಾಗಿ ಬೆಳೆಯುವ ಗಿಡ ಅಲ್ಲ. ಇದು ವ್ಯಾಪಕವಾಗಿ ಬೆಳೆಯಲ್ಪಡುವ ಸಸ್ಯವಾಗಿದೆ. ಬಳ್ಳಿಯಂಥ ಹೂ ಬಿಡುವ ಸಸ್ಯ. ಸೌತೇಕಾಯಿ ಸಸ್ಯ, ಮತ್ತು ಕುಂಬಳದ ಗಿಡಗಳು ಇದೇ ಸಸ್ಯ ಕುಟುಂಬಕ್ಕೆ ಸೇರಿವೆ. ಈ ಗಿಡದ ಮೂಲ ಜನ್ಮಸ್ಥಾನ ಆಫ್ರಿಕ ಎಂದು ಭಾವಿಸಲಾಗಿದೆ. ಈಜಿಪ್ಟ್ಮತ್ತು ಭಾರತ ದೇಶಗಳಲ್ಲಿ ಕ್ರಿ.ಪೂ. 2500 ಸಂವತ್ಸರಗಳಿಗಿಂತ ಮುಂಚೆ ಬೆಳೆಸಲಾಗಿದೆ ಎಂದು ತಿಳಿದು ಬಂದಿದೆ.
ಕಲ್ಲಂಗಡಿ ಸಾಗುವಳಿ ಮಾಡುವುದಕ್ಕೆ ಸಾರವಂತವಾದ ಪುಡಿ ನೆಲಗಳು ಒಳ್ಳೆಯವು. ನೀರು ಹೆಚ್ಚು ಇರಬಾರದು, ಆಗಂತ ಕಡಿಮೆಯೂ ಆಗಬಾರದು. ಉಷ್ಣೋಗ್ರತ ೨೪-೨೫ ೦ ಇರಬೇಕು. ನೆಲ ಆಮ್ಲಶತ 6-6.5 ಇರಬೇಕು. ಶೀತ ಕಾಲ ಮುಗಿದು ಬಿಸಿಲು ಕಾಲ ಆರಂಭವಾಗುವ ಸಮಯದಲ್ಲಿ ಬಿತ್ತಬೇಕು. ಫಸಲು ಕಾಲ ೭೦-೮೦ ದಿನಗಳು. ಹೂವು ಬಿಟ್ಟಾದ ಮೇಲೆ ಎರಡು ವಾರಕ್ಕೆ ಹಣ್ಣು ಇಳುವರಿಗೆ ಬರುತ್ತದೆ. ಹೆಣ್ಹೂವು, ಗಂಡು ಹೂವು ಬೇರೆ ಬೇರೆಯಾಗಿ ಬೆಳೆಯುತ್ತವೆ. ಇವು ವ್ಯಾಪಕವಾಗಿ ೫-೬ ಅಡಿಗಳು ಅಡ್ಡಳತೆಯಾಗಿ ಬೆಳೆಯುತ್ತದೆ. ಅದರಿಂದ ಗಿಡಗಳ ಮಧ್ಯದ ದೂರ ೮ ಅಡಿಗಳಿಗಿಂತ ಹೆಚ್ಚು ಇರಬೇಕು.
ಬೀಜದಲ್ಲಿ ೨೫-೨೮% ಎಣ್ಣೆಯಿದೆ. ಅದರಿಂದ ಎಕ್ಸುಪೆಲ್ಲರು ಎಣ್ಣೆ ಯಂತ್ರಗಳನ್ನು ಬಳಸಿ ಎಣ್ಣೆಯನ್ನು ತೆಗೆಯುವುದಕ್ಕೆ ಆಗುತ್ತದೆ. ಆದರೆ ಹಿಂಡಿಯಲ್ಲಿ ಇನ್ನೂ ೧೦-೧೨% ಎಣ್ಣೆ ಉಳಿದಿರುತ್ತದೆ. ಹಿಂಡಿಯಲ್ಲಿದ್ದ ಎಣ್ಣೆಯನ್ನು ಸಾಲ್ವೆಂಟ್ ಪ್ಲಾಂಟ್ ನಲ್ಲಿ ತೆಗೆಯಬೇಕಾಗುತ್ತದೆ. ಇಲ್ಲದಿದ್ದರೆ ನೇರವಾಗಿ ಸಾಲ್ವೆಂಟ್ ಪ್ಲಾಂಟ್ನಲ್ಲಿ ಬೀಜವನ್ನು ಕ್ರಾಸಿಂಗು ಮಾಡಿ ಎಣ್ಣೆಯನ್ನು ತೆಗೆಯಬಹುದು.
ಒಂದು ಕಾಲದಲ್ಲಿ ಅಗತ್ಯವಿರಬಹುದಾದ ಅನಿವಾರ್ಯವೆನಿಸಿಕೊಳ್ಳಬಹುದಾದ ಸಾಮಾಜಿಕ ಧಾರ್ಮಿಕ ರೀತಿ-ರಿವಾಜುಗಳು ಕಾಲಕಳೆದಂತೆ ತನ್ನ ಮೌಲ್ಯವನ್ನು ಕಳೆದುಕೊಂಡುಬಿಡುತ್ತವೆ. ಪರಂಪರೆಯ ಧರ್ಮದ ಹೆಸರಿನಲ್ಲಿ ಹಳೆಯ ಸಂಪ್ರದಾಯಗಳನ್ನು ಕುರುಡುತನದಿಂದ ಆಚರಿಸಿಕೊಂಡು ಬರುವುದು ಮೂಢನಂಬಿಕೆಯಲ್ಲದೇ ಇನ್ನೇನೂ ಅಲ್ಲ. ಬಾಲ್ಯ ವಿವಾಹ ಪದ್ಧತಿ ಬೆಳೆದು ಬಂದ ಬಗೆಯೂ ಒಂದು ರೀತಿಯಿಂದ ನೋಡಿದರೆ ಕುರುಡು ಅನುಕರಣೆ ಎಂದೇ ಹೇಳಬಹುದು. ಮದುವೆಯೆಂದರೇನು?
ಎಂಬುದನ್ನು ತಿಳಿಯದ ಬಾಲೆಗೆ ಲಗ್ನ ಮಾಡಲಾಗುತ್ತಿತ್ತು. ವಧುವಿಗೆ "ತೆರ" ಕೊಟ್ಟು ಮದುವೆಯಾಗುತ್ತಿದ್ದ ಕಾಲ ಅದು. 'ತೆರ' ಅಥವಾ 'ತಿರ' ಕೊಡುವುದು ಎಂದರೆ ವಧುವಿನ ತಂದೆಗೆ ಮದುವೆಯಾಗುವವನು ಹಣ ಹಾಗೂ ಧವಸ ಧಾನ್ಯ ಕೊಡುವ ಪದ್ಧತಿಯಿತ್ತು. ಯಾರು ಹೆಚ್ಚು ತೆರ ಕೊಡುವ ತಾಕತ್ತು ಹೊಂದಿರುತ್ತಿದ್ದನೋ ಅಂತವನಿಗೆ ಹೆಣ್ಣು ಕೊಡಲು ಕನ್ಯಾ ಪಿತೃಗಳು ಮುಂದಾಗುತ್ತಿದ್ದರು. ಆಥಿಕವಾಗಿ ಗಟ್ಟಿ ಇದ್ದವನು ಬಡವನ ಮನೆಯ ಹುಡುಗಿಯನ್ನು ಮದುವೆಯಾಗುತ್ತಿದ್ದ. ಹೆಣ್ಣಿಗೂ ಗಂಡಿಗೂ ನಡುವೆ ಕನಿಷ್ಠ ೧೦ ರಿಂದ ೧೫ ವರ್ಷಗಳವರೆಗಿನ ವಯಸ್ಸಿನ ಅಂತರವಿರುತ್ತಿತ್ತು. ಹಳ್ಳಿಗಳಲ್ಲಿ ಯಾವುದೇ ರೀತಿಯ ವೈದ್ಯಕೀಯ ಸೌಲಭ್ಯಗಳಿರುತ್ತಿರಲಿಲ್ಲ. ಏನಾದರೂ ಕಾಯಿಲೆ, ಕಸಾಲೆಗಳಾದರೆ ದೆವ್ವ, ಭೂತ, ಮಾಟ, ಮಂತ್ರಗಳಿಗೆ ಮೊರೆ ಹೋಗುತ್ತಿದ್ದವರೇ ಹೆಚ್ಚು. ಕೇವಲ ಶ್ರೀಮಂತರು, ತಿಳುವಳಿಕೆಯುಳ್ಳ ಕೆಲವೇ-ಕೆಲವು ಮಂದಿ ಮಾತ್ರ ವೈದ್ಯಕೀಯ ಉಪಚಾರಕ್ಕಾಗಿ ಆಯುರ್ವೇದ ಪಂಡಿತರನ್ನು ಆಶ್ರಯಿಸುತ್ತಿದ್ದರು. ಈ ರೀತಿ ಯಾವುದೇ ರೀತಿಯ ರೋಗಬಾಧೆಯುಂಟಾದಾಗ ಯೋಗ್ಯ ಉಪಚಾರವಿಲ್ಲದೇ ಸಾಯುವವರ ಸಂಖ್ಯೆ ಗಣನೀಯವಾಗಿತ್ತು. ಬಸಿರು, ಬಾಣಂತನಗಳಲ್ಲಿ ಸಾಯುತ್ತಿದ್ದ ಹೆಣ್ಣು ಮಕ್ಕಳ ಸಂಖ್ಯೆಯೂ ಕಡಿಮೆ ಇರಲಿಲ್ಲ.
ಬಾಲ್ಯ ವಿವಾಹವನ್ನು ಅನುಸರಿಸಿ ಬಂದ ಇನ್ನೊಂದು ಪದ್ಧತಿಯೇ 'ತೊಟ್ಟಿಲೂ ಮದುವೆ' ತೊಟ್ಟಿಲು ಕೂಡಿಕೆ' ಎಂದೂ ಕರೆಯಲಾಗುತ್ತದೆ. ಅಥವಾ ತೊಟ್ಟಿಲಲ್ಲೇ ಕೂಸಿಗೆ ಮದುವೆ ಮಾಡುವ ಅತಿರೇಕ ಪದ್ಧತಿ. ಅಷ್ಟೇ ಅಲ್ಲ ಜ್ನ್ನೂ ಮುಂದುವರೆದು, ಇನ್ನು ಗರ್ಹ್ಬದಲ್ಲಿರುವ ಶಿಶುವನ್ನೇ ಹಲವು ವ್ಯವಹಾರಿಕ ಉದ್ದೇಶಗಳಿಗಾಗಿ ಮೀಸಲು ವಧುವಾಗಿ ಕಾಯ್ದಿರಿಸುವ ಪದ್ಧತಿಯೂ ಇತ್ತೆಂದು ಡಾ. ಕಮಲಾದೇವಿ ಚಟ್ಟೋಪಾಧ್ಯಾಯರು ಬರೆಯುತ್ತಾರೆ. ಈ ರೀತಿಯ ವಿವಾಹ ತಂದೆ-ತಾಯಿಗಳ್ಗೆ ಹೇಳಿಕೊಳ್ಳಲು ಹೆಗ್ಗಳಿಕೆಯ ವಿಷಯವಾಗಿರುತ್ತಿತ್ತು.
ಬಾಲ್ಯದಲ್ಲೇ ವಿವಾಹ ಮಾಡಿಕೊಡುವ ಈ ಪದ್ಧತಿಯ ಹಿನ್ನೆಲೆಯಲ್ಲಿ ಪರಕೀಯರ ಆಕ್ರಮಣಗ್ಳು ಹೇಗೆ ಕಾರಣವೋ ಒಳಾಕ್ರಮಣಗಳು ಕಾರಣವಾಗಿದ್ದವು. ಗೋವಾದಲ್ಲಿ ಪೋರ್ಚುಗೀಸರ ಪ್ರಭಾವಕ್ಕೆ ಒಳಪಟ್ಟ ಉತ್ತರ ಕರ್ನಾಟಕದ ಪ್ರದೇಶಗಳಲ್ಲಿ ಒಳಾಕ್ರಮಣದಿಂದ ಈ ಪದ್ಧತಿಯು ರೂಢಿಯಲ್ಲಿ ಬಂತೆಂದು ಹೇಳಲಾಗುತ್ತಿದೆ. ಗೋವಾದಲ್ಲಿದ್ದ ಗೌಡ ಸಾರಸ್ವತರ ಮೇಲೆ ಪೋರ್ಚುಗೀಸರಿಂದ ನಡೆದ ಮತೀಯ ದಬ್ಬಾಳಿಕೆ, ಮತಾಂತರ ಮೊದಲಾದವುಗಳಿಂದ ಬೇಸತ್ತ ಅವರಿಗೆ ಹೆಣ್ಣು ಮಕ್ಕಳನ್ನು ಮನೆಯಿಂದ ಹೊರ ಹಾಕುವುದೇ ಸುರಕ್ಷಿತವಲ್ಲವೆಂದು ಅನಿಸಿರಬೇಕು. ಪ್ರೌಢವಯಸ್ಕರಾದ ಹೆಣ್ಣು ಮಕ್ಕಳನ್ನು ರಕ್ಷಿಸುವುದು ತಂದೆಯ ಜವಾಬ್ದಾರಿಯಾದ್ದರಿಂದ ಆತ ಆದಷ್ಟು ಬೇಗ ತನ್ನ ಕರ್ತವ್ಯವನ್ನು ಪೂರೈಸಿ ತನ್ನ ಮೇಲಿನ ಭಾರವಿಳಿಸಿಕೊಳ್ಳಲು ಯತ್ನಿಸುತ್ತಿದ್ದುದೇ ಬಾಲ್ಯ ವಿವಾಹಕ್ಕೆ ನಾಂದಿಯಾಗಲು ಸಾಧ್ಯವಾಯಿತು. ಇದೇ ಪದ್ಧತಿ ಮುಂದೆ ಗೋವಾಕ್ಕೆ ಹೊಂದಿಕೊಂಡ ಪ್ರದೇಶಗಳಲ್ಲಿ ನೆಲೆಸಿದ್ದ ಮೇಲ್ವರ್ಗದ ಬೆಳೆದು ಹವ್ಯಕ ಬ್ರಾಹ್ಮಣರಲ್ಲಿ ಕ್ರಮೇಣ ವೀರಶೈವರಲ್ಲಿ ಹಾಗೂ ಇನ್ನಿತರ ಹಲವು ಪಂಗಡದ ಜನರಲ್ಲಿ ಬೆಳೆದು ಬಂದಿರಬೇಕು.
ಹೀಗೆ ಬಾಲ್ಯ ವಿವಾಹ ಪದ್ಧತಿ ಧಾರ್ಮಿಕವಾಗಿ ಹೊಣೆಯಾಗಿ ಬೆಳೆದಂತೆ ಬಾಲ ವಿಧವೆಯರೂ ಸಮಾಜದಲ್ಲಿ ಅನಿವಾರ್ಯವಾದರು. ಆದರೆ ಅವರ ಬದುಕಿನ ಸ್ಠಿತಿ-ಗತಿ, ಅವಸ್ಥೆ, ಸಮಸ್ಯೆಗಳನ್ನು ಅರ್ಥ ಮಾಡಿಕೊಳ್ಳಲುಯತ್ನಿಸಿದವರು ತೀರ ಕಡಿಮೆ. ಪತಿಯೇ ಪರದೈವವೆಂದು ಬಗೆದ ಸ್ತ್ರೀಗೆ ಪತಿಯೇ ಇಲ್ಲದೇ ಮೇಲೆ ಬದುಕಿನಲ್ಲಿ ಯಾವ ಅರ್ಥವೂ ಉಳಿಯಲಿಲ್ಲ. ಹಾಗಾಗಿ ಮುಂದೆ ಇದೇ 'ಸತಿ ಪದ್ಧತಿ' ರೂಢಿಯಲ್ಲಿ ಬರಲು ಕಾರಣವಾಯಿತು. ಹೀಗೆ ಒಂದರ ಹಿಂದೆ ಮತ್ತೊಂದು ಅನಿಶ್ಠ ಪದ್ಧತಿಗಳು ಆನೂಚಾನವಾಗಿ ಬೆಳೆದು ಬಂದಿತ್ತು. ಅಚ್ಚರಿಯ ಸಂಗತಿಯೆಂದರೆ ಸ್ವಾತಂತ್ರ್ಯ ಬಂದು ಇಶ್ಟು ವರ್ಷಗಳು ಕಳೆದರೂ ಈ ಮೇಲೆ ಹೇಳಿದ ಪದ್ಧತಿಗಳು ಹಿಂದುಸ್ಥಾನದಲ್ಲಿ ಆಗೀಗ ಕೆಲವು ಕಡೆ ಇನ್ನೂ ನಡೆದು ಬರುತ್ತಿದೆಯೆಂಬುದು ಸೋಜಿಗವನ್ನುಂಟು ಮಾಡುತ್ತಿದೆ.
ವಿಧವೆಯರ ಬಾಳನ್ನು ಬೆಳಗಿಸಲು ಯಾವುದೇ ಸುಧಾರಣೆಯನ್ನು ನಮ್ಮ ಹಿರಿಯರು ಸನಾತನಿಗಳು ಕೈ ಕೊಳ್ಳದೇ ಇದ್ದದ್ದು ನಮ್ಮ ದುರ್ದೈವವೆ ಸರಿ. ಕಮಲಾದೇವಿ ಚಟ್ಟೋಪಾಧ್ಯಾಯರು ಬಾಲ ವಿಧವೆಯ ಸ್ಥಿತಿಯನ್ನು ಈ ರೀತಿ ವಿವರಿಸುತ್ತಾರೆ. "ಸದಾ ಬೈಗುಳನ್ನು ತಿನ್ನುತ್ತ ಬದುಕುವುದು ಬಾಲ ವಿಧವೆಯರ ಹಣೆಬರಹವಾಯಿತು. ಅದರಲ್ಲೂ ಕೆಲವರು ತೀರಾ ಎಳೆ ಹುಡುಗಿಯರು. ಅವರ ಇಡೀ ಬದುಕು ಮೂರಾ ಬಟ್ಟೆ. ಅವರು ಯಾವ ಮಂಗಳ ಕಾರ್ಯಕ್ಕೂ ಅನರ್ಹರು. ಅವರ ಮುಖದಎಶನವೂ ಯೋಗ್ಯವಲ್ಲವೆನಿಸಿತು. ಅಪಾರವಾದ ಅವಮಾನಗಳಿಗೆ ಈಡಾಗಬೇಕಾಯಿತು. ಸಮಾಜದಿಂದ ಬಹಿಷ್ಕ್ರತರಾಗುತ್ತಿದ್ದರು. ಇದು ಹೆತ್ತವರಿಗೆ ಇನ್ನಷ್ಟು ನೋವನ್ನುಂಟುಮಾಡುಂಥಹುದಾಗಿತ್ತು. ಇದೆಲ್ಲ ಕೊಟ್ಟ ಕೊನೆಗೆ ಎಲ್ಲಿಯವರೆಗೆ ಮುಟ್ಟಿತೆಂದರೆ ಹೆಣ್ಣು ಮಗು ಬೇಡ್ದ ಜೀವವಾಗಿ, ಹುಟ್ಟಿದ ಕೂಡಲೆ ಮುಗಿಸಿಬಿಡುವಂಥಹ ಹೇಯವಾದ ಶಿಶು ಹತ್ಯೆಯವರೆಗೂ."
ಪ್ರಾಪ್ತ ವಯಸ್ಸಿಗೆ ಬಂದ ಬಾಲ ವಿಧವೆಯರು ನಿಸರ್ಗ ಸಹಜವಾದ ದೈಹಿಕ ಕಾಮನೆಗಳಿಗೆ ಬಲಿಯಾಗಿ ಅಥವಾ ಬಲಾತ್ಕಾರಕ್ಕೆ ಒಳಪಟ್ಟು ಗರ್ಭಿಣಿಯಾದರೆ ಆಕೆಯನ್ನು ಶ್ರೀಮಠದ ಸೀಮೆಯ ಪದಾಧಿಕಾರಿಗಳು ಸ್ವಾಮಿಗಳ ಸಮ್ಮುಳದಲ್ಲಿ ವಿಚಾರಣೆ ನಡೆಸಿ ಬಹಿಷ್ಕಾರ ವಿಧಿಸುತ್ತಿದ್ದರು. ವಿಧವೆ ಹಾಗೂ ಆಕೆಗೆ ಹುಟ್ಟಿದ ಮಗು ಆ ನಂತರದ ಪೀಳಿಗೆಯವರೆಲ್ಲ ಜಾತಿ ಭ್ರಷ್ಟರಾಗಿ ಯಾರದೋ ಊಳಿಗ ಮಾಡಿಕೊಂಡಿರಬೇಕಿತ್ತು. ಆಪಾದನೆಗೊಳಪಟ್ಟ ಗಂಡು ಮಾತ್ರ ಮಠಕ್ಕೆ ತಪ್ಪು ದಂಡ ಸಲ್ಲಿಸಿ ದೋಷ ಮುಕ್ತನಾಗುತ್ತಿದ್ದ.
ಸಾಯಲು ಹೊರಟ ಮುದುಕನಿಗೆ ಮತ್ರೆ ಮದುವೆಯಾಗಲು ಅವಕಾಶ ನೀಡುತ್ತಿದ್ದ ಸಮಾಜ ಬಾಲ್ಯದಲ್ಲೇ ವಿಧವೆಯಾದ ಅಕ್ಷತ ಕನ್ಯೆಯಾಗಿರುವ ಹುಡುಗಿಗೆ ಮದುವೆಯ ಅವಕಾಶ ನೀಡಲಿಲ್ಲ. ಇದು ಪುರುಷ ಪ್ರಧಾನ ಸಮಾಜ ಸ್ತ್ರೀಯರ ಮೇಲೆ ನಡೆಸುತ್ತಿದ್ದ ಘೋರ ದೌರ್ಜನ್ಯವಾಗಿತ್ತು.
ಬಾಲ ವಿಧವೆಯರು ವಯಸ್ಸಿಗೆ ನಿಸರ್ಗ ಸಹಜವಾದ ದೈಹಿಕ ಕಾಮನಗೊಳಪಟ್ಟು ಅಥವಾ ಬಲಾತ್ಕಾರಕ್ಕೊಳಪಟ್ಟು ಗರ್ಭ ಧರಿಸಿ ಶ್ರೀ ಮಠದಿಂದ ಬಹಿಷ್ಕಾರ ಜಾತಿ ಭ್ರಷ್ಟತೆಯ ಶಿಕ್ಷೆಯನ್ನು ಅನುಭವಿಸುತ್ತಿದ್ದರು. ಈ ರೀತಿಯಿಂದಮೇಲ್ವರ್ಗದಲ್ಲಿ ಬಹಿಷ್ಕೃತರಾಗಿದ್ದವರದೇ ಸಂತತಿ ಬೆಳೆದು ಅದೊಂದು ವಿಭಿನ್ನ ಜಾತಿಯಾಗಿ 'ಮಾಲೇರು' ಅಥವಾ 'ಗೌಡೇರು' ಎಂದು ಕರೆಯಲ್ಪಟ್ಟಿತು. ಕೆಲ ಕಾಲ ಅವರು ಅಸ್ಪೃಶ್ಯರಂತೆ ಬಾಳ್ಬೇಕಾಯಿತು. ಬ್ರಾಹ್ಮಣ ವಿಧವೆಗೆ ಬ್ರಾಹ್ಮಣ್ರಿಂದಲೇ ಮಕ್ಕಳಾದರೆ ಅವರನ್ನು 'ಗೋಲಕ್' ಎಂದು, ಉಳಿದ ಮೇಲ್ವರ್ಗದಿಂದಾದ ಸಂತತಿಗೆ 'ಮಾಲೇರು' ಎಂದು, ಕೀಳು ಜನಾಂಗದವರಿಂದ ಆದ ಮಕ್ಕಳಿಗೆ 'ಗೌಡ್ತಿ' ಎಂದು ಕರೆಯುತ್ತಾರೆಂದು ಸರಕಾರದ ಪರಿಪತ್ರ ತಿಳಿಸುತ್ತದೆ.
ಪಶ್ಚಿಮ ಕರಾವಳಿಯ ಮೂಲವನ್ನು ಭೌಗೋಳಿಕವಾಗಿ ಮತ್ತು ಸಾಂಸ್ಕೃತಿಕವಾಗಿ ನಿರ್ವಹಿಸುವ ದಂತಕಥೆಗಳಿವೆ. ಅಂತಹ ಒಂದು ದಂತಕಥೆಯೆಂದರೆ ಪಶ್ಚಿಮ ಕರಾವಳಿಯನ್ನು ಸಮುದ್ರದಿಂದ ಹಿಂಪಡೆಯುವುದು, ಪರಶುರಾಮ ಎಂಬ ಯೋಧ ಷಿ. ಮಹಾವಿಷ್ಣುವಿನ ಅವತಾರವಾದ ಪರಶುರಾಮನು ತನ್ನ ಯುದ್ಧ ಕೊಡಲಿಯನ್ನು ಸಮುದ್ರಕ್ಕೆ ಎಸೆದನೆಂದು ಅದು ಘೋಷಿಸುತ್ತದೆ. ಇದರ ಪರಿಣಾಮವಾಗಿ, ಪಾಶ್ಚಿಮಾತ್ಯ ಕರಾವಳಿಯ ಭೂಮಿ ಹುಟ್ಟಿಕೊಂಡಿತು ಮತ್ತು ಹೀಗೆ ನೀರಿನಿಂದ ಪುನಃ ಪಡೆದುಕೊಳ್ಳಲ್ಪಟ್ಟಿತು. ಅವನು ತನ್ನ ಕೊಡಲಿಯನ್ನು ಎಸೆದ ಸ್ಥಳ ಮಹಾರಾಷ್ಟ್ರದ ನಾಸಿಕ್ ಜಿಲ್ಲೆಯ ಬಾಗ್ಲಾನ್ ತಾಲ್ಲೂಕಿನಲ್ಲಿರುವ ಸಾಲ್ಹರ್ ಕೋಟೆಯಲ್ಲಿದೆ . ಈ ಕೋಟೆಯ ಶಿಖರದಲ್ಲಿ ಪಾರ್ಶುರಾಮ್‌ಗೆ ಅರ್ಪಿತವಾದ ದೇವಾಲಯವಿದೆ ಮತ್ತು ಬಂಡೆಯಲ್ಲಿ ಸಾಮಾನ್ಯ ಮನುಷ್ಯರಿಗಿಂತ 4 ಪಟ್ಟು ಗಾತ್ರದ ಹೆಜ್ಜೆಗುರುತುಗಳಿವೆ. ಕೆಳಗಿನ ಪ್ರಸ್ಥಭೂಮಿಯಲ್ಲಿರುವ ಈ ಕೋಟೆಯಲ್ಲಿ ಪಾರ್ಶುರಾಮ್‌ನ ತಾಯಿ ರೇಣುಕಾ ದೇವಿಯ ದೇವಾಲಯವಿದೆ ಮತ್ತು ದೊಡ್ಡ ನೀರಿನ ತೊಟ್ಟಿಯ ದಂಡೆಯಲ್ಲಿ ಶಾಮಿಯಾನವನ್ನು ನಿರ್ಮಿಸಲು ಧ್ರುವಗಳಿಗೆ ಹೊಂಡಗಳನ್ನು ಹೊಂದಿರುವ ಯಜ್ಞ ಕುಂದ ಕೂಡ ಇದೆ.
ರೇಣುಕ ಒಂದು ದಿನ ಸ್ನಾನಕ್ಕೆ ಹೋದಾಗ ಚಿತ್ರರಥನೆಂಬ ಗಂಧರ್ವನನ್ನು ನೋಡಿ ವ್ಯಾಮೋಹಗೊಂಡು ತಡವಾಗಿ ಆಶ್ರಮಕ್ಕೆ ಬಂದಳು. ಇದನ್ನು ಕಂಡ ತಂದೆ ಜಮದಗ್ನಿ ಅವಳ ಕತ್ತನ್ನು ಕತ್ತರಿಸಲು ಮಕ್ಕಳಿಗೆ ಆಜ್ಞಾಪಿಸಿದ. ನಾಲ್ವರು ಮಕ್ಕಳು ನಿರಾಕರಿಸಿದಾಗ ಪರಶುರಾಮ ತಂದೆಯ ಅಜ್ಞೆಯನ್ನು ನೆರವೇರಿಸಿದ. ತಂದೆ ಆ ನಾಲ್ವರಿಗೆ ಶಾಪವಿತ್ತು ಪರಶುರಾಮನಿಗೆ ವರ ಬೇಡುವಂತೆ ಕೇಳಿದ. ಕೂಡಲೆ ಈತ ತನ್ನ ತಾಯಿ ರೇಣುಕೆ ಬದುಕುವಂತೆಯೂ ಆಕೆಗೆ ಈ ಘಟನೆ ನೆನಪಿನಲ್ಲಿ ಉಳಿಯದಂತೆಯೂ ತನ್ನ ನಾಲ್ವರು ಅಣ್ಣಂದಿರು ಮೊದಲಿನ ಸ್ಥಿತಿಯನ್ನೇ ಪಡೆಯುವಂತೆಯೂ ಆಗಲೆಂದು ಕೇಳಿಕೊಂಡ. ಕೋಪವನ್ನು ಬಿಡಬೇಕೆಂದು ತಂದೆಯನ್ನು ಬೇಡಿಕೊಂಡ ತಂದೆ ಹಾಗೆಯೇ ಅನುಗ್ರಹಿಸಿದ.
ಕೊನೆಯಲ್ಲಿ ಅಶ್ವಮೇಧಯಾಗಮಾಡಿ ಭೂಮಿಯನ್ನೆಲ್ಲ ಗೆದ್ದು ಕಶ್ಯಪನಿಗೆ ದಾನ ಮಾಡಿದ. ತಂದೆಯ ಸಾವಿನಿಂದ ಅತ್ಯಂತ ದುಃಖಿತನಾದ ಈತ ಶಿವನನ್ನು ಸ್ತುತಿಸಿದ. ತಾನು ಮಾಡಿದ ಪಾಪಗಳು ಪರಿಹಾರವಾಗಿರುವುದಾಗಿಯೂ ತನಗೆ ಸಾವಿಲ್ಲವೆಂತಲೂ ಶಿವನಿಂದ ಅನುಗ್ರಹ ಪಡೆದ. ತಪಸ್ಸು ಮಾಡುತ್ತ ಈತ ಈಗಲೂ ಮಹೇಂದ್ರ ಪರ್ತತದಲ್ಲಿ ಇದ್ದಾನೆಂದು ನಂಬಿಕೆ.
ಯುದ್ಧ ವಿದ್ಯಾ ಪರಿಣಿತನಾಗಿದ್ದ ಪರಶುರಾಮ ಭ್ರಷ್ಟ ಯೋಧರಿಗೆ ಸಿಂಹಸ್ವಪ್ನ ಎಂದೆನಿಸಿದ್ದರು.ಅಷ್ಟೇ ಅಲ್ಲದೆ ಕೇರಳದ ಕಲರಿಪಯಟ್ಟುವಿನ ಜನಕಕೂಡ ಹೌದು. ಭೂಮಿಯ ಮೇಲೆ 21 ಬಾರಿ ಪರ್ಯಟನೆಮಾಡಿ ಭ್ರಷ್ಟ ಕ್ಷತ್ರಿಯರನ್ನು ಇವರೊಬ್ಬರೇ ವಧಿಸಿದ್ದಾರೆ. ಪರಶು ಎಂಬುದರ ಅರ್ಥ ಕೊಡಲಿ.ಪರಶುರಾಮ ಎಂಬ ಹೆಸರು ಈ ಅರ್ಥವನ್ನು ಹೊಂದಿರುವುದರಿಂದ ಕೊಡಲಿಯನ್ನು ಹೊಂದಿರುವ ರಾಮ ಎಂಬ ಹೆಸರಿನಿಂದ ಕೂಡ ಪರಶುರಾಮ ಜನಜನಿತರಾಗಿದ್ದರು. ತಾಯಿಯ ಶಿರವನ್ನೇ ಕಡಿದ ಪರಶುರಾಮನ ಪಿತೃಭಕ್ತಿಗೆ ಎಣೆಯು೦ಟೇ.?!.
ತಮ್ಮ ದಾರಿಗೆ ಅಡ್ಡ ಬರುವಂತಹ ಕ್ಷತ್ರಿಯ ರಾಜರನ್ನು ಕೊಲ್ಲುತ್ತಾ ಹೊರಟ ಪರಶುರಾಮ ಏಕೈಕ ರಾಜನನ್ನೂ ಬಿಟ್ಟಿಲ್ಲ ಎಂಬುದಾಗಿ ಪುರಾಣ ಹೇಳುತ್ತದೆ. ಇದರಿಂದಾಗಿ ಬ್ರಾಹ್ಮಣ ಜೀವನ ಶೈಲಿಯನ್ನು ಅವರು ಉಲ್ಲಂಘಿಸಿದ್ದರೆಂದು ಕೊಲೆಗಳಿಂದ ಅವರು ಕಳಂಕಿತರಾಗಿದ್ದರೆಂದು ಇತರೆ ಬ್ರಾಹ್ಮಣರು ಅವರನ್ನು ದೂರವಿರಿಸಿದ್ದರು. ಹಿಂದೂ ಪುರಾಣದಲ್ಲಿ ಪರಶುರಾಮರನ್ನು ಕುರಿತ ಇನ್ನಷ್ಟು ಸತ್ಯಗಳು ಮರೆಯಾಗಿದ್ದು ಅವುಗಳನ್ನು ನಿಮ್ಮ ಮುಂದೆ ತೆರೆದಿಡುವ ಪ್ರಯತ್ನ.
ಕಾರ್ತವೀರ್ಯಾರ್ಜುನ ಇವರ ಆಶ್ರಮಕ್ಕೆ ಬಂದು ಅತಿಥಿಸತ್ಕಾರ ಪಡೆದು ಅಲ್ಲಿದ್ದ ಕಪಿಲೆಯನ್ನು ತನಗೆ ಕೊಡಬೇಕೆಂದು ಬೇಡಿದ. ಕೊಡಲು ಒಪ್ಪಲಿಲ್ಲವಾಗಿ ಯುದ್ಧ ಮಾಡಿ ಜಮದಗ್ನಿಯನ್ನು ಕೊಂದ. ಈ ವಿಷಯ ತಿಳಿದ ಪರುಶರಾಮ ಕೋಪಾವಿಷ್ಟನಾಗಿ ಕೂಡಲೆ ಮಾಹೀಷ್ಮತೀ ನಗರಕ್ಕೆ ಹೋಗಿ ಕಾರ್ತವೀರ್ಯಾರ್ಜುನನ ಸಾವಿರ ತೋಳುಗಳನ್ನು ಕತ್ತರಿಸಿ ಹಾಕಿದ. ಇಪ್ಪತ್ತೊಂದು ಬಾರಿ ಭೂಪ್ರದಕ್ಷಿಣೆ ಮಾಡಿ ಕ್ಷತ್ರಿಯರನ್ನೆಲ್ಲ ಕೊಂದು ಅವರ ರಕ್ತದಿಂದ ಪಿತೃತರ್ಪಣ ಕೊಟ್ಟ. ವಿವಾಹ ಮಾಡಿಕೊಂಡು ಹಿಂದಿರುಗುತ್ತಿದ್ದ ಶ್ರೀರಾಮನೊಡನೆ ಸೆಣಸಿ ಸೋತು ತನ್ನಲ್ಲಿದ್ದ ವೈಷ್ಣವ ಧನುಸ್ಸನ್ನು ಆತನಿಗೆ ಕೊಟ್ಟ.
ಪರಶುರಾಮ ಈಗ ನಡೆಯುತ್ತಿರುವ ವೈವಸ್ವತ ಮನ್ವಂತರದ ಹತ್ತೊಂಬತ್ತನೆಯ ತ್ರೇತಾಯುಗದಲ್ಲಿ ಭೃಗುವಂಶದ ಜಮದಗ್ನಿ ರೇಣುಕೆಯರ ಮಗ ವಿಷ್ಣುವಿನ ಆರನೆಯ ಅವತಾರ, ದಶಾವತಾರಗಳಲ್ಲೊಂದು. ಅತ್ಯಂತ ಬಲಿಷ್ಠನೂ ವಿನಯಶಾಲಿಯೂ ಆಗಿದ್ದ ಈತ ಉದ್ಭತರಾದ ಕ್ಷತ್ರಿಯರನೆಲ್ಲ ನಾಶಮಾಡುವ ಉದ್ದೇಶದಿಂದ ಹುಟ್ಟಿದವನಾದರೂ ತಂದೆಗೆ ಅತ್ಯಂತ ವಿಧೇಯನಾಗಿದ್ದ. ಇವನಿಗೆ ರಮಣ್ವಂತ, ಸುಷೇಣ ವಸು, ವಿಶ್ವಾವಸು ಎಂಬುದಾಗಿ ನಾಲ್ಕು ಜನ ಸಹೋದರರಿದ್ದರು. ತಾಯಿ ರೇಣುಕ ಪ್ರಸೇನಜಿತನ ಮಗಳು.
ಭಗವಾನ್ ವಿಷ್ಣುವಿನ ಆರನೆಯ ಅವತಾರವೆಂದೇ ಖ್ಯಾತರಾಗಿರುವ ಮಹರ್ಷಿ ಪರಶುರಾಮರು ಬ್ರಾಹ್ಮಣ ಸಪ್ತರ್ಷಿಯಾದ ಜಮದಗ್ನಿ ಮತ್ತು ರೇಣುಕಾದೇವಿ ಯವರ ಪುತ್ರರಾಗಿದ್ದಾರೆ. ತ್ರೇತಾಯುಗದಲ್ಲಿ ಜನಿಸಿ, ಹಿಂದೂ ಧರ್ಮದಲ್ಲಿ ಸಪ್ತಚಿರಂಜೀವಿ ಎಂದು ಕರೆಯಲಾದ ಏಳು ದೇವತೆಗಳಲ್ಲಿ ಒಬ್ಬರೆನಿಸಿದ್ದಾರೆ. ಹುಟ್ಟುವಾಗಲೇ ಬ್ರಾಹ್ಮರಾಗಿದ್ದರೂ, ಕ್ಷತ್ರಿಯರ ಆಕ್ರಮಶೀಲತೆ ಮತ್ತು ಧೈರ್ಯ ಪರಶುರಾಮನಿಗೆ ಇದ್ದುದರಿಂದ ಬ್ರಹ್ಮ ಕ್ಷತ್ರಿಯನೆಂಬ ಹೆಸರನ್ನೂ ಪರಶುರಾಮ ಪಡೆದುಕೊಂಡಿದ್ದಾರೆ.